Γιατί απορρίπτουμε τον Χριστιανισμό | Πάρε-Δώσε\n28/11/2010 | 1.259 εμφανίσεις | Σχολιασμός\n«Ανέγνων, έγνων, κατέγνων» («Εμελέτησα, εγνώρισα, απέρριψα»).\nΟ μέγας Γερμανός διανοητής και φιλόσοφος, θαυμαστής του Ελληνικού Πολιτισμού ο ελληνίζων Friedrich Nietzsche, στο «Werke in drei Βänden»,(hg. von Κ. Schlechta, I I, 1914, Seite1234), γράφει (μετάφραση):\nΤον ονομάζω το ανεξίτηλο στίγμα της ανθρωπότητας...».\nΜια φορά στην παραλία του Αγίου Παντελεήμονος του χωριού Καταπόλων της ιδιαιτέρας μου πατρίδος, της νήσου Αμοργού, ένα καλοκαιρινό μεσημέρι του 1982, παρακολουθούσα την λογομαχία του φίλου μου ΚΚ, με τον γνωστό του ΓΑ, ο οποίος ήταν της προσκολλήσεως στην παρέα του φίλου μου. Ο ΚΚ ήταν (και είναι) δεινός φιλόσοφος παγκοσμίου ακτινοβολίας, άπιστος, άθρησκος, άθεος. Ο ΓΑ ήταν δικηγόρος και Χριστιανός του «πίστευε και μη ερεύνα», ως συνήθως, δηλαδή δεν είχε διαβάσει ουσιαστικά τίποτα από χριστιανική θρησκεία ή περί αυτής· ήταν πλήρως ανεξέταστος και βασιζόταν μόνο σε ό,τι έτυχε να ακούσει από άλλους Χριστιανούς, στις εκκλησίες, στις οποίες όμως πήγαινε σπανίως, και στην κατευθυνομένη γνώση του δημοτικού σχολείου και του τότε εξαταξίου γυμνασίου. Η λογομαχία επικεντρώθηκε στη θρησκευτική πίστη γενικώς και ειδικώς στην πίστη στον Χριστιανισμό.\nΘα περίμενε κανείς μια μακροσκελή απάντηση· αλλά ήταν πολύ σύντομη και απλή: «Διότι δεν υπάρχουν αποδείξεις όλων αυτών που εσύ διατείνεσαι για να τα πιστέψω». Όπως ακριβώς μια άλλη φορά ένας άλλος γνωστός μου, ο ΑΑ, μου εδικαιλόγησε την απιστία του προς τον Χριστιανισμό με το εξής και μόνο: «Ήλθε κάποιος στη γη και μας είπε (ή άλλοι μας το σερβίρανε) ότι αυτός είναι ο Θεός (εννοώντας τον Ιησού Χριστό) και ‘μεις πρέπει να το χάψομε;». Τόσο απλό, τόσο λίγο! Αυτό αρκούσε για να μην πιστεύει και ο ΑΑ, και ο ΚΚ, όπως ακριβώς κάνει κάθε σκεπτικιστής. Έχω συναντήσει πολλούς οι οποίοι κλείνουν τόσο σύντομα και τόσο ικανοποιητικά γι’ αυτούς το όλο ζήτημα!\nΈτσι ο ΚΚ, ως δεινός γνώστης της αναλυτικής φιλοσοφίας, διευκρίνισε ευθύς αμέσως ότι με αυτή την απάντηση εννοούσε ακριβώς πως αυτόν τον ενδιέφερε η γνώση και όχι η πίστη. Θέλω να γνωρίζω και όχι να πιστεύω! Αλλιώς με το να πιστεύω, μπορώ να πιστεύω ως αλήθεια και πραγματικότητα ό,τι θέλω και ό,τι μου αρέσει, ακόμα και τα παραμύθια της Χαλιμάς! Δεν υπάρχει κανένας εμπειρικός ή επιστημονικός τρόπος για να διαψευσθεί η πίστη μου οπότε είμαι ασφαλής. Αλλά αν αυτό που πιστεύω ισχύει στην πραγματικότητα ή όχι είναι άλλο θέμα! Το να πιστεύω ότι κάτι είναι «έτσι και έτσι» δεν σημαίνει καλά και σώνει ότι στην πραγματικότητα έτσι είναι. Αν δεν ξέρω κάτι, τότε το καλλίτερο που έχω να κάνω είναι να αποδεχθώ την άγνοιά μου και να επαναπαυτώ με αυτήν. Οπότε όταν δεν ξέρω κάτι, ομολογώ την άγνοιά μου ευθαρσώς και παραμένω μ’ αυτήν μέχρις ότου και αν ποτέ γνωρίσω, και δεν μου χρειάζεται να κάνω το υπερβατικό άλμα σύμφωνα με το οποίο λέγω: «επειδή δεν το ξέρω το Α, τότε εγώ θα πιστεύω ότι εκείνο ή το άλλο ισχύει όσον αφορά το Α». Το «δεν ξέρω», «δεν γνωρίζω», «αγνοώ την απάντηση» είναι σ’ αυτές τις περιπτώσεις οι μόνες ειλικρινείς και θεμιτές απαντήσεις που μπορούμε να δώσομε σε θεμιτές ερωτήσεις, των οποίων οι απαντήσεις παραμένουν άγνωστες.\nΑυτή ήταν ουσιαστικά και η ιδέα της επιχειρηματολογίας του μεγάλου Άγγλου διανοητή και φιλοσόφου Bertrand Russell, προδρόμου της αναλυτικής φιλοσοφίας, όταν σε μια ομιλία του, στις 6 Μαρτίου 1927 στο Battersea Town Hall του Λονδίνου, εκλήθη να εξηγήσει στο ακροατήριο γιατί δεν ήταν Χριστιανός. (Αυτή η ομιλία έχει εκδοθεί στο βιβλίο με τίτλο: “Why I am not a Christian”, που έχει μεταφραστεί και εκδοθεί στα Ελληνικά με τίτλο «Γιατί δεν είμαι Χριστιανός», εντός του συλλογικού βιβλίου «Τι Πιστεύω», Εκδόσεις Αρσενίδη.)\nΠέραν όμως αυτής της γενικής φιλοσοφικής ιδέας και στάσεως έναντι της θρησκευτικής πίστεως, η οποία εφαρμόζεται το ίδιο για κάθε θρησκεία και όχι μόνο για τον Χριστιανισμό, ο Russell καταρρίπτει λογικώς και φιλοσοφικώς και ένα προς ένα τα επιχειρήματα-σοφίσματα περί υπάρξεως θεού δημιουργού, τα οποία είχαν προταθεί κυρίως από τον Ιερό Αυγουστίνο, τον Θωμά Ακυϊνάτη, την Καθολική Εκκλησία, τον Γερμανό μεταφυσικό φιλόσοφο Ιμμάνουελ Καντ, τον αρχιεπίσκοπο Anselm της Canterbury, κ. ά. Αυτά τα ψευδοεπιχειρήματα μάς τα σερβίρουν συχνά-πυκνά όλοι ανεξαιρέτως οι επιτήδειοι όλων των θρησκειών και αιρέσεων που βασίζονται σε θεό δημιουργό. Πρόκειται για βλακωδέστατες σοφιστείες!\nΌλα αυτά τα δήθεν αποδεικτικά επιχειρήματα, ─ της πρώτης αιτίας, του τελείου σχεδίου, της οντολογίας, της τελεολογίας, της δικαιοσύνης, της ηθικής, της συνειδήσεως, κλπ. ─ έχουν εμφανή λογικά και υπερβατικά άλματα και επιδέχονται και άλλες δικαιολογήσεις πέραν της αυθαιρέτου δικαιολογίας ότι κάποιος θεός θέλησε και τα κανόνισε έτσι. Μερικά έχουν και εσφαλμένες ή μη ελέγξιμες αυθαίρετες προϋποθέσεις. Συνεπώς δεν αποδεικνύουν τίποτα και όλοι οι αντικειμενικοί φιλόσοφοι και οι ειδικοί της Μαθηματικής Λογικής τα έχουν εξαρθρώσει. (Εκτός από το βιβλίο του Russell, Why I am not a Christian, βλέπε π. χ., και το εξαιρετικό βιβλίο του Michael Martin (editor), The Cambridge Companion to Atheism, Cambridge University Press, 2007, κεφάλαια 5 και 9-12, κ. ά.). Πολλοί έχουν μάθει από την κοινωνία να τα παραδέχονται ως εύλογα και τους αρέσει απλούστατα να τα δικαιολογούν ως δεδομένα εκ θεού. Έτσι μ’ αυτή την εύκολη και απλοϊκή απάντηση δεν βασανίζουν καθόλου το κεφάλι τους και έληξε το ζήτημα! Είναι μια απλοϊκή απάντηση που ο καθένας μπορεί να προφέρει χωρίς καμία σκέψη και που «απαντά τα πάντα» αμέσως, χωρίς βάσανα και χωρίς ελεγξιμότητα! Έτσι σ’ αυτήν την περίπτωση έχομε να κάνομε με αυθαίρετες μη ελέγξιμες παραδοχές και τίποτα παραπάνω. Όμως η έρευνα και η πραγματικότητα χρειάζονται βάσανα και κούραση και είναι ελέγξιμες· δεν είναι απλά πράγματα για τον σύντομο βίο και πεπερασμένο νου του ανθρώπου, κλπ!\nΑλλά και σαν αξιώματα να τα δούμε και να τα παραδεχθούμε, οδηγούν το πολύ-πολύ στον Θεϊσμό και όχι στον Χριστιανισμό ή τον Μουσουλμανισμό ή τον Εβραϊσμό, κλπ. Πέραν του Θεϊσμού δεν έπεται απολύτως καμιά απ’ αυτές τις θρησκείες βάσει αυτών των αξιωμάτων. Άλλο το να λες ότι πιστεύω σ’ έναν ακαθόριστο Θεό ως ανωτέρα δύναμη που έφτιαξε τα πάντα όσο καλλίτερα μπορούσε κλπ., και άλλο το να λες ότι ο Θεός στον οποίον πιστεύω είναι καλά και σώνει ο Γιαχβέχ, η Αγία Τριάς, ο Αλλάχ, κλπ. Πλην όμως οι ανειλικρινείς και πονηροί οπαδοί αυτών των θρησκειών χρησιμοποιούν αυτά τα ψευδοεπιχειρήματα για να εδραιώσουν και να δικαιολογήσουν την δική τους θρησκεία και πίστη, κάνοντας έτσι άλλο ένα παράλογο άλμα που θα το αποκαλούσαμε «άλμα αλμάτων»! Ο Χριστιανός π. χ., δεν λέγει απλώς: «Πιστεύω εις έναν Θεόν Πατέρα Παντοκράτορα, ...», αλλά λέγει ότι αυτός ο ένας Θεός Πατέρας Παντοκράτορας, στον οποίον πιστεύει, είναι οπωσδήποτε, και εδώ κάνει το «άλμα αλμάτων», η Αγία Τριάς ─ Πατήρ, Υιός και Άγιον Πνεύμα ─ εκ πηγών Ισραήλ και επομένως ο Γιαχβέχ του Αβραάμ και του Μωυσέως. (Πάλι καλά που δεν βγήκε Αγία Τετράς αφού 2 x 2 = 4!). Ο Μουσουλμάνος πάλι θα ισχυριστεί ότι ο Θεός αυτός είναι οπωσδήποτε ο Αλλάχ που στην ουσία είναι ο Εβραϊκός Γιαχβέχ, κ. ο. κ.\nO Russell όμως δεν σταμάτησε μέχρι εκεί. Θέλησε να υποδείξει και μερικά σημεία παρμένα από τον Χριστιανισμό τον ίδιο, τα οποία αντιβαίνανε προς κάθε έννοια πίστεως περί θείου ή λογικής. Παρέκαμψε τελείως το ζήτημα της ιστορικότητας του Ιησού Χριστού, και μίλησε για τον Ιησού Χριστό έτσι όπως τον παρουσιάζουν τα Ευαγγέλια, ανεξαρτήτως του αν δεν υπήρχε ή όχι. Μας λέγει λόγου χάρη ότι έχει βρει μερικά σοφά λόγια και ηθικές αρχές στον Ιησού, αλλά δεν τον θεωρεί πιο σοφό ή πιο ηθικό από έναν Σωκράτη, Βούδα, Κομφούκιο και άλλους. Πολλά από τα σοφά και ηθικά λόγια στα οποία αναφέρεται τα είχε ήδη βρει και σε πολλούς άλλους σοφούς πριν τον Ιησού. Όμως, πολλές άλλες ηθικές παραινέσεις του Ιησού ήταν ανεφάρμοστες διότι ήταν ή παράλογες, ή αφύσικες, ή εξωπραγματικές υπερβολές και επομένως δεν ήταν σοφές. Ακόμα προσέθεσε ότι είχε βρει και πολλές ανοησίες τόσο στα λόγια όσο και στα έργα του Ιησού. Λόγου χάρη: Δεν κατάβαλε ποτέ του τί νόημα είχε το να ξεράνει μια συκιά επειδή δεν βρήκε σύκα να φάει, ενώ δεν ήταν ακόμα καιρός των σύκων. Δεν μπόρεσε να καταλάβει γιατί έβαλε τα δαιμόνια μέσα σε χοίρους οι οποίοι τρόμαξαν και πνίγηκαν, ενώ κάλλιστα θα μπορούσε να τα διώξει μακριά σαν παντοδύναμος θεός που υποτίθεται πως ήταν. Κλπ.\nΕπειδή πολλοί Χριστιανοί δεν έχουν τελικά τίποτα άλλο να προβάλουν παρά το επιχείρημα των θαυμάτων και των ιδιαιτέρων όπως λένε ατομικών εμπειριών και βιωμάτων, έχομε να τους πούμε τα εξής: (α) Αυτό το επιχείρημα το προβάλουν εξ ίσου όλες οι θρησκείες και όχι μόνον ο Χριστιανισμός. Αν ίσχυε ούτως, τότε όλες οι θρησκείες θα ήταν εξ ίσου σωστές, πράγμα αντιδιαμετρικώς αδύνατο. (β) Πολλά παράξενα, ιδιάζοντα και απροσδόκητα φαινόμενα συμβαίνουν παντού και πάντοτε. Πέραν των συμπτώσεων, τις πιο πολλές φορές κανείς δεν ασχολείται μαζί τους για τους δώσει εξήγηση ή ακόμα μπορεί η εξήγηση να είναι εξαιρετικά δύσκολη για να βρεθεί. Μετά όμως διάφορες θρησκευτικές κλίκες ιδιοποιούνται όλα αυτά τα φαινόμενα και τα παρουσιάζουν ως θαύματα για να αποδεικνύουν την δήθεν ορθότητά τους πλανεύοντας έτσι τους αδαείς, τους ολίγον ευφυείς και απερισκέπτους. (γ) Κύριοι, δεν μπορούμε να πιστεύομε ότι 2 + 3 = 12 επειδή αυτός που το ισχυρίζεται μπορεί να περπατά επάνω στα νερά· είτε μπορεί και περπατά επάνω στα νερά είτε όχι το 2 + 3 ισούται με 5 και όχι με 12. Αλλιώς να παραδεχθείτε ότι δεν δέχεστε την λογική και τότε αν είστε ειλικρινείς και συνεπείς να ζήσετε χωρίς αυτήν και να απολαύσετε τις συνέπειες αυτής της επιλογής σας.\nΤο μήνυμα του Χριστιανισμού, η θεολογική καταξίωσή του, είναι ένα ανόητο παραμύθι για να φοβερίζει τα μωρά παιδιά και να καταντά μωρά τους μεγάλους. Αυτό είναι: «Η σωτηρία από την διαρκή οργή του Παναγάθου και Παντοδυνάμου Θεού Γιαχβέχ, ο οποίος καταράστηκε και καταδίκασε όλη την δημιουργία του και εις πάντας τους αιώνας, ένεκα του προπατορικού αμαρτήματος που διέπραξαν οι μυθικοί πρωτόπλαστοι Αδάμ και Εύα κάπου 6500 χρόνια πριν! Κλπ.». (Παύλος: Πρός Ρωμαίους 5: 14, 6: 23, Α΄ Πρός Κορινθίους 15: 22, 45, Β΄ Πρός Κορινθίους 11: 3, Α΄ Πρός Τιμόθεον 2: 13-14, όλες οι επεξηγήσεις των Πατέρων, κλπ.) Αν κανείς αμφιβάλει ότι αυτό είναι παραμύθι, δεν έχει παρά να σκεφτεί και να κρίνει λιγάκι αυτή την θεολογική δικαιολογία, να μελετήσει τα πορίσματα των επιστημών διά την ηλικία της γης και της εξελίξεως τού ανθρώπου επ’ αυτής, να μελετήσει τα πέντε πρώτα κεφάλαια της Γενέσεως για να διαπιστώσει την τρομακτικότατη ασυναρτησία που υπάρχει εκεί μέσα, και ακόμα να μελετήσει τα Ασσυριακά, Βαβυλωνιακά, Ινδικά, Αιγυπτιακά, Ελληνικά και Ερμητικά έπη και μυθολογίες. Όσον αφορά την δημιουργία του κόσμου, ο Θεός Γιαχβέχ εδημιούργησε το σύμπαν και τον άνθρωπο, πριν 6500 χρόνια περίπου, έτσι χάρη γούστου. Κάποια στιγμή βαρέθηκε να είναι μόνος του και αποφάσισε να δημιουργήσει την παρέα του για να ασχολείται μαζί της και να της μεταδώσει την ευτυχία του! (Ευτυχία; Άλλο τίποτα...!). Από τότε όχι μόνο δεν είναι πια μόνος του, αλλά πριν 2000 χρόνια περίπου έγινε και τριαδικός. Επειδή όμως η Εύα και ο Αδάμ έφαγαν από τον καρπό του δένδρου της γνώσεως του καλού και του κακού ο πανάγαθος Θεός που είναι όλος αγάπη οργίστηκε σε τέτοιο βαθμό που καταράστηκε όλη την δημιουργία του απ’ άκρη σ’ άκρη και από τότε πάει και η ευτυχία...\nΒασίζεται στον Ιησού Χριστό ο οποίος όχι μόνο δεν έχει ιστορικώς αποδειχθεί ότι υπήρξε ποτέ έστω ως κάποιος απλός ή ασήμαντος άνθρωπος, αλλά επιστημονικώς και ιστορικώς αποδεικνύεται πλήρως ότι ο Ιησούς Χριστός των Ευαγγελίων είναι μύθος, δηλαδή κατασκευασμένο ψέμα! Δηλαδή μιλάμε, θεολογούμε και επιχειρηματολογούμε στο κενό.\nΠρόκειται για θεολογία και δογματική: Ανοησίας, αντιφάσεως, τρέλας, σχιζοφρένιας, ακαταστασίας, λάθους, ψεύδους, στρεψοδικίας, αοριστίας, υπεκφυγής, γενικολογίας, συγκαλύψεως, παραλογισμού, θηριωδίας, φόβου, εκφοβισμού, καταναγκασμού, πολλών κακών, απαξίας της εδώ ζωής και του κόσμου, καταστροφής, εσχατολογίας, αποκαλύψεως, θαυματοποιίας, αιωνίου τιμωρίας ή ανταμοιβής, μισαλλοδοξίας, αντιγνώσεως, αντιεπιστήμης, αντισοφίας, αντιφιλοσοφίας, πένθους, εναντίον κάθε χαράς της εδώ ζωής. Αλλού άλλα είναι θέσεις και αλλού τα ίδια αντιθέσεις! Αλλού άλλα επιτρέπονται και αλλού τα ίδια απαγορεύονται! Άκρη δεν βρίσκεις! Παντού αλλοπρόσαλλη, στρεψόδικη, κλπ.\nΒίβλος, Δευτεροκανονικά Βιβλία, Ιερά Παράδοσις, Σύνοδοι, Δογματικές, Κατηχήσεις, Νομοκάνονα, Πηδάλια, Βίοι Αγίων, κλπ., δεν περιέχουν τίποτα το βαρύγδουπο αλλά περιέχουν ένα τεράστιο πλήθος από:\nΑυτά τα ειδικά σημεία λοιπόν ας τα προσέξουν όλοι όσοι ενδιαφέρονται. Εδώ τα ανακοινώσαμε απλώς και γενικώς ως συμπεράσματα. Λόγω της εδώ συντομίας θα αποφύγομε την οιανδήποτε καταγραφή αναφορών, θεολογικών και ιστορικών στοιχείων και παραδειγμάτων που τα πιστοποιούν ενταύθα. Πάρα πολλά απ’ αυτά τα παρουσιάζομε στις εργασίες μας που έπονται ευθύς αμέσως. Η καταγραφή όλων των υπαρκτών στοιχείων που πιστοποιούν πέραν πάσας αμφιβολίας τα συμπεράσματά μας είναι έργο υπέρογκο εκατοντάδων τόμων. Για να δώσουν απαντήσεις στις απορίες που πιθανόν έχουν και για να πιστοποιήσουν την αλήθεια όλων των στοιχείων που προβάλομε εδώ τους προτείνομε να ερευνήσουν: Την Βίβλο, την Ιερά Παράδοσιν, τα Απόκρυφα, τα Ψευδεπίγραφα, τις Συνόδους, τις Δογματικές, τις Κατηχήσεις, τα Νομοκάνονα, τα Πηδάλια, τους Βίους Αγίων, τους Συναξαριστές, την αντικειμενική Ιστορία, την διεθνή Βιβλιογραφία και διάφορα άρθρα πάνω στα θέματα αυτά. Κυκλοφορούν και διάφοροι κατάλογοι δημοσιευμένοι ως βιβλία ή ευρίσκονται στο διαδίκτυο οι οποίοι περιέχουν τεράστιους αριθμούς παραδειγμάτων και αναφορών. Σε όλες αυτές τις πηγές οι ενδιαφερόμενοι θα εντοπίσουν όλα τα θεολογικά, αντικειμενικά, ιστορικά, και επιστημονικά στοιχεία, ζητήματα, αναφορές και απαντήσεις που θα υπεραρκέσουν για να καλύψουν τα κενά και τις απορίες τους.\nΑν κανείς τότε απορεί πως επεκράτησε ο Χριστιανισμός, η Εβραιοχριστιανική ή και Γνωστικοχριστιανική μάστιγα δηλαδή, έστω στα μέρη όπου επεκράτησε, η απάντηση είναι απλή. Τους τρεις πρώτους αιώνες ήταν ολιγάριθμος και του περιθωρίου και έτσι οι υπόλοιποι δεν του έδιναν μεγάλη σημασία. Τον πρώτον αιώνα και στις αρχές του δευτέρου αιώνα ήταν καθαρά Ιουδαϊκή υπόθεση, και τίποτα παραπάνω. Μόνο μερικοί μορφωμένοι Εβραίοι και λίγο αργότερα μερικοί Εθνικοί έφερναν στην επιφάνεια ιστορικά δεδομένα και ακαδημαϊκά ή φιλοσοφικά επιχειρήματα εναντίον του.\nΟυδείς διωγμός κατά των πεποιθήσεων υπήρξε στη Ρωμαϊκή αυτοκρατορία όπου επικρατούσε τέτοια θρησκευτική ελευθερία που ο σημερινός κόσμος είναι αδύνατο να τη φανταστεί. Έχει μείνει παροιμιώδες ότι: «Εις την Ρώμη συναντούσες ευκολότερα έναν θεό παρά έναν άνθρωπο!». Οι λεγόμενοι «διωγμοί» ήταν τοπικές αντιδράσεις του κράτους κατά των συνεχών κρουσμάτων απειθείας και των συνωμοτικών ανατρεπτικών ενεργειών των χριστιανών. Ανεζητούντο οι ένοχοι των εγκληματικών πράξεων και ουδείς εθίγετο λόγω των πεποιθήσεών του! Ουδείς συστηματικός διωγμός υπήρξε! Αντιθέτως ο Χριστιανισμός όταν κατέλαβε την εξουσία εγκαινίασε και εξαπέλυσε τον πραγματικό, ανελέητο, ολοκληρωτικό και ιδεολογικό διωγμό!\nΟι διωγμοί επί Νέρωνος (+64) και Δομιτιανού (+94 - 96) αναφέρονται διά πρώτην φορά το +170 από τον επίσκοπο των Σάρδεων Μελίτωνα τον ευνούχο. Αυτά που γράφει είναι καθαρές υπερβολές. Την εποχή του Νέρωνος οι χριστιανοί (αν υπήρχαν) στη Ρώμη ήταν ελάχιστοι και όχι μυριάδες! Άλλες έρευνες, βασισμένες σε ιστορικά στοιχεία και σε παραδόσεις των ιδίων των χριστιανών έχουν απαλλάξει τον Αυτοκράτορα Δομιτιανό (+81 - 96 Κ. Ε.) από την χριστιανική φήμη ότι εξαπέλυσε διωγμό κατά των χριστιανών και αιματοκύλισε την αυτοκρατορία. (Π. χ. βλέπε: Κυρτάταs Ι. Δημήτρης, Απόκρυφες Ιστορίες, Μύθοι και Θρύλοι από τον Κόσμο των Πρώτων Χριστιανών, Εκδόσεις Άγρα, Αθήνα 2003-2004, σελίδες 64-65, και Ευσεβίου, Εκκλησιαστική ιστορία 10: 20 που βασίζεται στον Εβραιοχριστιανό ιστορικό του 2ου αιώνα Ηγήσιππο, ειδικά για το επεισόδιο των δύο εγγονών του Ιούδα, του μικρού αδελφού του Ιησού, στον οποίον και έχει αποδοθεί η ομώνυμος Επιστολή εντός της Καινής Διαθήκης.). Εκείνο που ο Δομιτιανός έκανε ήταν ότι, ανέκρινε μερικούς χριστιανούς ταραξίες τους οποίους και τιμωρούσε εάν ευρίσκονταν ένοχοι εγκληματικών πράξεων. Άλλους φτωχούς, κακομοίρηδες και αθώους τους ρωτούσε να του εξηγήσουν τί πίστευαν και τί έκαναν, και μετά τους άφηνε ελευθέρους, αισθανόμενος κάποια περιφρόνηση για την κατάντια και την βλακεία τους. Αυτό ακριβώς γράφουν ότι συνέβη με τους δύο εγγονούς του Ιούδα, του μικρού αδελφού του Ιησού, πράγμα που είτε είναι αληθές είτε παραμύθι φανερώνει ότι η Ρωμαϊκή εξουσία δεν εδίωκε ανθρώπους έτσι χάρη γούστου ή για τα πιστεύω τους ή την συγγένειά τους.\nΟ Μέγας Δέκιος δεν πρόφθασε να δώσει λύση στο καινοφανές χριστιανικό πρόβλημα διότι εφονεύθει σε μάχη κατά των Γότθων σε ελώδη περιοχή παρά το δέλτα του Δουνάβεως το 251 Κ. Ε. προτού καν κλείσει δύο έτη ως αυτοκράτωρ. Ο λεγόμενος διωγμός του Διοκλητιανού (+302 - 303 Κ. Ε.) δεν ήταν τίποτα άλλο παρά η μόνη γενικότερη προσπάθεια ελέγχου των χριστιανών (όχι όμως της ιδεολογίας των), οι οποίοι είχαν πλέον αποθρασυνθεί πέραν κάθε ανοχής και επυρπόλησαν το αυτοκρατορικό ανάκτορο στην Βιθυνία της Μικράς Ασίας. Το αίτιο του διωγμού ήταν το γεγονός ότι κατά την κατοχή της Αλεξανδρείας υπό της Παλμύρας (+269 - 274) οι χριστιανοί της πόλεως ταχθέντες υπέρ της Ζηνοβίας (+240 - ;;; , κυβερνήτου της Παλμύρας) και του εγκαθέτου της χριστιανού επισκόπου Παύλου του Σαμοσατέως, άρχισαν να αποσφάττουν συστηματικώς όσους Έλληνες, Ρωμαίους και Εβραίους ηδύναντο!\nΠέραν των καρπών της Ρωμαϊκής ειρήνης και ανεξιθρησκίας που ο Χριστιανισμός έδρεψε κατά τους τρεις πρώτους αιώνες, στις αρχές του τετάρτου αιώνα τού έτυχε και το πρώτο λαχείο! Αυτό ήταν ο Ρωμαίος αυτοκράτορας Κωνσταντίνος. Ο Χριστιανισμός λοιπόν, ή η Εβραιογνωστικοχριστιανική μάστιγα, αυτή η φτιαχτή και καταστροφική θρησκεία, επεκράτησε επειδή μονομερώς και καπριτσιόζικα το θέλησε έτσι ο «Άγιος και Μέγας» διαταραγμένος και ανισόρροπος αυτοκράτωρ Κωνσταντίνος. Επρόκειτο για διαταραγμένη, πονηρή, εγκληματική και βίαια φυσιογνωμία με πολλά ειδεχθή εγκλήματα στο ενεργητικό της! Αυτός εξόντωσε είτε διά πολέμων είτε διά δόλου κάθε άλλον υψηλά ιστάμενο πολιτικό της αυτοκρατορίας (όχι αντίπαλό του όπως συνηθίζουν ψευδώς να λένε) που δεν του έφταιξε σε τίποτα και ούτε του έδωσε οποιαδήποτε αφορμή για να τον φονεύσει ή να τον δολοφονήσει. Μετά χρησιμοποιώντας κάθε παρανομία και αυθαιρεσία και με την επιρροή και τις μηχανορραφίες της μάνας του Ελένης, έστριψε απλώς έναν διακόπτη για να παραδώσει εν λευκώ όλη την Ρωμαϊκή Αυτοκρατορία στους ολιγάριθμους Χριστιανούς συνωμότες ενώ ταυτοχρόνως απέκλεισε την συντριπτική πλειονότητα των υπολοίπων από το κάθε τι.\nΈχει καθιερωθεί ως γεγονός ότι το 313 Κ. Ε. εξεδόθη το κοσμοϊστορικό διάταγμα των Μεδιολάνων από τον Κωνσταντίνο με τον επ’ αδελφή γαμπρό του Λικινίο. Με το διάταγμα αυτό νομοθετήθηκε η ανεξιθρησκία και ως εκ τούτου ο Χριστιανισμός έγινε ισότιμη θρησκεία με κάθε άλλη. Τούτο ήταν το δεύτερο διάταγμα ανεξιθρησκίας, εφόσον το πρώτο είχε εκδοθεί ενάμιση χρόνο πρωτύτερα από τον σοβαρά ασθενούντα καίσαρα Γαλέριο. Αυτή η ανεξιθρησκία ως εκ θαύματος κράτησε πολύ μικρό χρονικό διάστημα, διότι αυτός ο κενόδοξος, ματαιόδοξος και εγκληματίας Κωνσταντίνος σχεδόν αμέσως έδωσε στους Χριστιανούς μαζί με την «ανεξιθρησκία» και το «σιδηρούν πάνω χέρι», ή ακριβέστερα ολόκληρη την αυτοκρατορία εν λευκώ! Τότε οι Χριστιανοί ξέχασαν τι θα πει ανεξιθρησκία, ειρήνη, συγγνώμη, συγχώρεση, άφεση αμαρτιών, αγάπη προς τον πλησίον, δικαίωμα σε άλλη γνώμη, άλλη αντίληψη, κλπ. Ένεκα όλων των συμβάντων και της λύσσας των άρτι νομιμοποιηθέντων Χριστιανών που επακολούθησαν, πολλοί ερευνητές έφτασαν στο σημείο να αμφιβάλλουν πάρα πολύ εέν έναν τέτοιο διάταγμα ανεξιθρησκίας εξεδόθη ποτέ από τον Κωνσταντίνον. Εν πάση περιπτώσει, το αναμφισβήτητο γεγονός που ισχύει και παραμένει είναι το εξής: «Αν το διάταγμα της ανεξιθρησκίας πράγματι εξεδόθη, ουδέποτε εφαρμόστηκε, εκτός ίσως (και πάλι ίσως) για έξη μόνο μεταβατικά χρόνια μετά την έκδοσή του!». Από το +320 Κ. Ε. περίπου και εφεξής, πέραν των πολλών ιδιοτελών, πολιτικών και συγγενικών φόνων που διέπραξε ο Κωνσταντίνος, έγιναν οι μεγαλύτερες καταστροφές, διώξεις και εξοντώσεις που γνώρισε ποτέ η ανθρώπινη ιστορία από τους Χριστιανούς, εναντίον όχι μόνο όλων των άλλων θρησκειών αλλά και μεταξύ των χριστιανικών αιρέσεων και σχισμάτων. Η εκκλησία έκανε τον Κωνσταντίνον Άγιο και Ισαπόστολο και τον ονόμασε «Μέγα» για τις υπηρεσίες του, παρά το δυσθεόρατο πλήθος και την βαρβαρότητα των εγκλημάτων του!\nΜόλις ο ορθόδοξος καθολικός Χριστιανισμός με την λεγομένη πρώτη οικουμενική σύνοδο της Νικαίας, το +325, κατέλαβε πλήρως την εξουσία, ταυτοχρόνως εγκαινίασε και εξαπέλυσε τον πραγματικό, ανελέητο, εξοντωτικό, ολοκληρωτικό και ιδεολογικό διωγμό! Στους επόμενους δυόμισι αιώνες, σχηματίσθηκε εκτενής νομοθεσία για την εξάλειψη και καταβαράθρωση του αρχαίου κόσμου και ειδικότερα του Ελληνικού και Ελληνορωμαϊκού Πολιτισμού και όλων των χριστιανικών αιρέσεων, που απλώς ζητούσαν συνύπαρξη. Η νομοθεσία αυτή υπάρχει στους κώδικες του Θεοδοσίου (του «Μεγάλου») και του Ιουστινιανού, κ. α. Οι καταστροφές βιβλιοθηκών, σχολών, έργων κοινής ωφελείας, έργων τέχνης, βιβλίων, διωγμοί καθηγητών και κάθε επιστημονικής και φιλοσοφικής σκέψεως και μελέτης μαζί με όλα τα αναπάντεχα κακά, συναπετέλεσαν την μεγαλύτερη μηχανή καταστροφής πολιτισμού που γνώρισε η ιστορία ολόκληρης της ανθρωπότητας.\nΕκτός της εξαφανίσεως του τεραστίου όγκου των στοιχείων που δεν άρεσαν στον Κωνσταντίνο, στον Ευσέβιο και στην παρέα τους, η αρχαιολογία έχει διαπιστώσει τόσο ελάχιστα πράγματα ώστε να αδυνατεί να δώσει μια κάποια εικόνα του αρχέγονου μη Ιουδαϊκού Χριστιανισμού από το +135 Κ. Ε. μέχρι τον Κωνσταντίνο. Οι κατακόμβες της Ρώμης και τα νεκροταφεία που περιέχουν δεν είναι χριστιανικό ζήτημα, όπως ψευδώς οι χριστιανοί έχουν διαδώσει. Οι κατακόμβες δεν ήταν χριστιανικές, παρ’ όλον ότι άρεσε σε χριστιανούς να συχνάζουν εκεί κάτω! Εντός αυτών βλέπει κανείς βέβαια χριστιανικές και μη χριστιανικές τοιχογραφίες, αρκετά ενδεικτικές για τα ολίγα πράγματα που συνέβαιναν εκεί μέσα τότε και για τις λοιδορίες μεταξύ χριστιανών και μη χριστιανών. Έχουν διασωθεί επίσης ολίγα αιρετικά, ψευδεπίγραφα, απόκρυφα, Γνωστικοχριστιανικά βιβλία, μερικά των οποίων ευρέθησαν το 1945 στην περιοχή Ναγκ Χαμμάντι της Άνω Αιγύπτου και μερικά κομμάτια παπύρων. Γνωρίζομε και την ύπαρξη μιας πληθώρας Εβραιογνωστικοχριστιανικών και μη ορθοδόξων χριστιανικών κειμένων τα οποία εξαφάνισαν οι πατέρες του τετάρτου αιώνος. Πέραν τούτων όμως, το μόνο προκωνσταντίνιο ανασκαφέν αρχαιολογικό χριστιανικό εύρημα είναι ένα μικρό και ενδεές χριστιανικό σπίτι στην πόλη Δούρα Ευρωπό που βρίσκεται στην ανατολική όχθη του ποταμού Ευφράτη στην βόρεια Μεσοποταμία εντός της σημερινής Συρίας. Η Ελληνιστική και μετά Ελληνορωμαϊκή αυτή πόλη (300 Π. Κ. Ε. – 256 Κ. Ε.) ήταν μεγάλος εμπορικός κόμβος και διέθετε πλούσια Ιουδαϊκή συναγωγή και πλούσιο Μιθραίο. Τα εντός των κτισμάτων αυτών ευρήματα φυλάσσονται στο μουσείο της Δαμασκού και οποιοσδήποτε μπορεί να πάει να τα δει σήμερα.\nΕπί αυτοκράτορος Δεκίου, το +250 στην Σμύρνη κατά τις εορτές της αυτοκρατορίας, εμφανίσθηκαν μερικοί ταραχοποιοί μπροστά στον έπαρχο οι οποίοι είχαν αλυσοδέσει τους εαυτούς των και απαιτούσαν να μαρτυρήσουν (να αποθάνουν δηλαδή διά μαρτυρίου) διότι όπως εφωνασκούσαν ήταν Χριστιανοί. Ο έπαρχος έκπληκτος ανεφώνησε τότε: «Μου φαίνεται ότι τρελαθήκαμε όλοι» και συνέχισε: «Αν αυτοί θέλουν να αποθάνουν τότε να πάνε να πηδήξουν από τον κρημνόν εδώ πλησίον». Αυτή είναι η πρώτη ιστορικώς αποδεδειγμένη μη χριστιανική μαρτυρία περί δημοσίας εμφανίσεως των χριστιανών. Κάθε άλλη μαρτυρία περί χριστιανών προ του +250, προέρχεται από εσωτερικές χριστιανικές πηγές ενώ κάθε εξωχριστιανική μαρτυρία φαίνεται να είναι απλώς μεταγενεστέρα παραχάραξη. Όθεν, άπαντα τα προ του +250 συμβάντα που αφορούν τον Χριστιανισμό παραμένουν σκοτεινά! Προ του +250 έχομε μόνο μια σταθερά χρονολογία. Βασιζόμενοι στα έργα του Ειρηναίου Λυώνος γνωρίζομεν ότι τα Ευαγγέλια εκυκλοφόρησαν κατά τα έτη +180-185, αλλά υπό κάποια μορφή κατά μάλλον ή ήττον άγνωστη σε ‘μας!\nΕπομένως οι γνώσεις μας περί Χριστιανισμού από το +135 μέχρι τον Κωνσταντίνο είναι εξαιρετικά περιορισμένες και προέρχονται σχεδόν καθ’ ολοκληρίαν από εσωτερικές ή ψευδεπίγραφες ή ανώνυμες, κλπ., πηγές. Δεν υπάρχουν επιβεβαιωτικές, ανεξάρτητες και αμερόληπτες διασταυρώσεις. Δεν γνωρίζομε πόσα καθαρά Εβραϊκά, πόσα Εβιωνιτικά, πόσα γνωστικιστικά, πόσα νεοπλατωνικά, πόσα αρχαία φιλοσοφικά, πόσα παγανιστικά, πόσα Περσικά–Ζωροστρικά , κλπ., στοιχεία περιέλαβε. Δεν γνωρίζομε όλες τις δοξασίες, τις αιρέσεις και αποχρώσεις (μόνο μερικές) που εδημιούργησε και τί ακριβώς η κάθε μία ομολογούσε. Οι Χριστιανισμοί των εποχών εκείνων βρίσκονται εντός μίας πυκνής ομίχλης και από τα ολίγα εσωτερικά (των χριστιανικών ομάδων δηλαδή) στοιχεία που επέζησαν μέχρις ημών και αυτά που διακρίνομε μέσα σ’ αυτή την ομίχλη προσπαθούμε να σχηματίσομε κάποια ιδέα ή εικόνα. Οι Χριστιανισμοί αυτοί παραμένουν ουσιαστικά άγνωστοι, ο δε αλλοπρόσαλλος Χριστιανισμός που προέκυψε μετά ταύτα είναι δημιούργημα τού Κωνσταντίνου και των επιτελείων του.\nΕπίσης, η ορθόδοξη μετακωνσταντίνια εκκλησία δεν εφρόντισε να ξεχωρίσει και μας δώσει τον κατάλογο των μη αιρετικών και θεοπνεύστων Πατερικών κειμένων από τον απέραντο κυκεώνα των ανοήτων έργων των Πατέρων της. Έτσι άλλα είναι εντελώς αιρετικά, άλλα ολίγον αιρετικά, άλλα είναι εντάξει ως προς τα μέτρα της, κ. ο. κ., με όλες τις διαβαθμίσεις αιρετικότητας, χωρίς να βρίσκει κανείς άκρη ή συνεννόηση. Αυτό συμβαίνει πολλές φορές και με τα κείμενα ενός και του αυτού Πατρός. Όπως μας λένε μερικοί θεολόγοι το ίδιο ισχύει και για ορισμένα κείμενα της Αγίας Γραφής, (αν είναι δυνατόν!). Επειδή το θέμα αυτό είναι βεβαίως πάρα πολύ μακροσκελές δεν θα επεκταθούμε σε περισσότερες λεπτομέρειες. Αναφέρομε μόνον ότι η ορθόδοξη μετακωνσταντίνια εκκλησία κατέστρεψε τα περισσότερα γραπτά των τριών πρώτων αιώνων. Πολλά γραπτά, όπως π. χ. αρκετά του Ωριγένη, του Τατιανού κ. ά., τα απεκήρυξε ως αιρετικά. Ένεκα των ευλόγων λόγων των νέων καιρών έθεσε εκτός των κανόνων της τον ευνουχισμό, την επίτηδες πρόκληση μαρτυρίου, την παντελή αποχή από την ερωτική πράξη μεταξύ νομίμων συζύγων και άλλες τακτικές και συνήθειες για τις οποίες οι χριστιανοί των προηγουμένων αιώνων όχι μόνο εφήρμοζαν πολύ συχνά αλλά και υπεραίρονταν δι’ αυτές.\nΈτσι ο Κωνσταντίνος κατάφερε και επέβαλε έναν Χριστιανισμό που διαμόρφωσαν ο ίδιος με τον Ευσέβιο και τα επιτελεία τους, με ανυπολόγιστες καταστροφικές συνέπειες για την αυτοκρατορία, τους λαούς της, την ιστορική πορεία της υδρογείου και τον πολιτισμό! Ο Ιουλιανός ως αυτοκράτωρ προειδοποίησε τους μη χριστιανούς, πολλές φορές έκρουσε κώδωνα κινδύνου, αλλά αυτοί δεν έδειξαν το απαιτούμενο σθένος. Φαίνεται, δεν φαντάζονταν τι επρόκειτο να επακολουθήσει και τι τύχη θα είχαν οι ίδιοι στα νύχια των χριστιανών. Μετά την δολοφονία του Ιουλιανού (το + 363) τα πράγματα είχαν πλέον πάρει εξαιρετικά άσχημη τροπή. Όταν πλέον οι μη χριστιανοί κατάλαβαν τι τους περιμένει στα σιδερένια νύχια των χριστιανικών θηρίων ήταν πλέον αργά. Η επαναφορά ή έστω μια υποτυπώδης δικαιοσύνη και συνύπαρξη, παρά μερικές ύστατες και απελπισμένες εκκλήσεις και προσπάθειες, ήταν πλέον φευγαλέα! Αυτές οι προσπάθειες και οι διαμαρτυρίες ήταν ολίγες καθυστερημένες και ασθενικές ώστε εύκολα να αγνοηθούν πλήρως από την εκκλησιαστική και πολιτική εξουσία. Τί να κάνομε; Η ιστορία έχει ατυχήματα και δυστυχήματα. Αυτό ήταν το μεγαλύτερο δυστύχημα που έφερε στο προσκήνιο τον Χριστιανισμό, την μεγαλύτερη καταστροφική μηχανή της ιστορίας...\nΤο ίδιο ισχύει και διά την ίδρυση της νέας πρωτεύουσας, Κωνσταντινουπόλεως! Δεν υπήρχε απολύτως καμία ανάγκη ούτε για καλλίτερη πρωτεύουσα ούτε για άμυνα όπως λένε. Η Ρώμη ήταν μια χαρά πρωτεύουσα και στη Βιθυνία, δίπλα στο αρχαίο Βυζάντιο, υπήρχε πλήρης στρατιωτικός σταθμός με πολύ στρατό και αυτοκρατορικό ανάκτορο. Η ενέργεια αυτή μαζί με την παράδοση των πάντων στους φανατικούς χριστιανούς και δη τους επισκόπους και τους καλογήρους, απετέλεσαν δύο μοιραία συμβάντα για την πορεία του κράτους. Με τις ζημιογόνες ενέργειες μερικές των οποίων ήταν: οι άσκοπες σπατάλες, η νέα πρωτεύουσα, η καταστροφή των υπαρχόντων κτισμάτων, τα υπέρογκα έξοδα και άχρηστα κτίσματα των χριστιανικών εκκλησιών και μοναστηρίων, η έλλειψη νέων ανδρών και ικανού στρατού, η βαριά φορολογία, κλπ., το κράτος κατέρρευσε οικονομικώς. Μετ’ ολίγον διχοτομήθηκε και η Ρώμη έμεινε έκθετη σε κάθε εισβολέα και κακοποιό. Το +476 κατελύθη πλήρως από τους Γότθους! Μετά ταύτα προέκυψε ο υπερχιλιετής Μεσαίων, μια σκοτεινή και βάρβαρη εποχή οπισθοδρομήσεως και βίας για την ανθρωπότητα και τον πολιτισμό.\nΑτυχώς και εσφαλμένως ο αντιχριστιανός (τί ειρωνεία!) ιστορικός Edward Gibbon (1737-1794) έγραψε ότι η μεταφορά της πρωτεύουσας ήταν μια μεγαλοφυής ενέργεια εκ μέρους του Κωνσταντίνου και μετά ταύτα αυτή η εσφαλμένη άποψη παρέμεινε ούτως! Βάσει όλων των στοιχείων και δεδομένων που έχομε στην διάθεσή μας σήμερα, οι απόψεις αυτές έχουν ανατραπεί από τους νεωτέρους ιστορικούς και ερευνητές (βλέπε π. χ.: Σιμόπουλος Κυριάκος, Ο Μύθος των «Μεγάλων» της Ιστορίας, Τρίτη Έκδοση, Εκδόσεις Στάχυ, 2000, και Παν. Μαρίνης, Ελληνισμός και Χριστιανισμός, Εκδόσεις Νέα Θέσις, Αθήναι 2003, Φωνή Εξυπνισμού εν τώ Αιώνι τής Νυκτός, Εκδόσεις Νέα Θέσις, Αθήναι 2005.). Οι Χριστιανοί συνεχίζουν να προπαγανδίζουν τα ψευδοεπιχειρήματα αυτά ακριβώς επειδή τους συμφέρουν, παρ’ όλον ότι πολλοί μορφωμένοι απ’ αυτούς γνωρίζουν πολύ καλά ότι δεν είναι αλήθεια!\nΒεβαίως ο ενσυνείδητος και υπεύθυνος άνθρωπος οφείλει αφ’ εαυτού να επαγρυπνά και να μην αφήνει τις τύχες του σε έναν ανώμαλο Κωνσταντίνο και μερικούς ψεύτες και απατεώνες επιτελείς του. Αυτό το οφείλει για να μην περιέλθει ο ίδιος και ολόκληρος ο πολιτισμός στην αθλιότητα. Μπορεί να διαλέξει να αδρανεί, αλλά τότε θα βρεθεί προ απροόπτων και θλιβερών καταστάσεων και θα πληρώσει πολύ ακριβά την αδράνεια αυτή. Στην περίπτωση του Χριστιανισμού αυτό συνέβη πέραν κάθε προσδοκιών! Σκέψου να έχεις στο κεφάλι σου έναν αρχηγό δικτάτορα σαν τον Κωνσταντίνο! Θα ευτυχήσεις με τέτοιον αρχηγό; Πόσοι όμως μέσα σε μια κοινωνία είναι ενσυνείδητοι και υπεύθυνοι; Μόνον ολίγοι! Κάτι τέτοιο φαίνεται να συνέβηκε τότε και η αδρανής και απρόσεκτη πλειοψηφία έπεσε στην παγίδα των ολίγων. Τα επακολουθήσαντα αποτελέσματα ήταν θλιβερά, καταστροφικά και μοιραία.\nΌπως δείχνει η Ιστορία, η Ρώμη κατά τον 3ον αιώνα, παρ’ όλο που είχε μερικούς καλούς αυτοκράτορες, έχασε τους μηχανισμούς των ασφαλιστικών δικλείδων του πολιτεύματος πέρα για πέρα. Το πείραμα της τετραρχίας του Διοκλητιανού δεν απέδωσε και ανετράπει πολύ σύντομα από τον Κωνσταντίνο μετά τον θάνατο τού πρώτου. Έτσι όσο οι αυτοκράτορες ήταν καλοί τα πράγματα πήγαιναν καλά. Αλλά οι άνομοι αυτοκράτορες με τον μισθοφορικό στρατό τους που τώρα πλέον είχε καταντήσει περισσότερο όργανο παρά συνειδητός θεσμός, μπορούσαν και έφερναν τα πάνω κάτω, χωρίς να υπάρχει κάποια νομική πρόβλεψη και εκτελεστική πράξη εναντίον τους! Μοιραίο σφάλμα! Πιθανόν σ’ αυτό να ευθύνεται και η δεισιδαιμονία διότι επίστευαν ότι οι θεοί της Ρώμης εφώτιζαν τους αυτοκράτορες και θα έσωζαν την αυτοκρατορία. Τέτοιο πράγμα όμως δεν έγινε! Π. χ. αρκετά χρόνια πριν τον Κωνσταντίνο, η διαδοχή του λαμπρού αυτοκράτορα Μάρκου Αυρηλίου από τον ανώμαλο γιο του Κόμμοδον, την 17η Μαρτίου του +180, ήταν ένα μοιραίο γεγονός, χωρίς να το εμποδίσει κανένας μηχανισμός! Πολλοί ιστορικοί, μεταξύ των οποίων ο Γίββων και ο Ερνέστος Ρενάν, θεωρούν το γεγονός αυτό ως την απαρχή της πτώσεως του Ρωμαϊκού κράτους.\nΣ’ αυτό το σημείο πρέπει να αναφέρομε και ένα προηγούμενο μοιραίο γεγονός. Δεν υπάρχει αμφιβολία ότι ο Οκταβιανός Αύγουστος ήταν σπουδαία προσωπικότητα, ικανός στρατιωτικός και κυβερνήτης, και πεφωτισμένος αυτοκράτωρ. Ακόμα ήταν μέγας θαυμαστής του Ελληνικού Πολιτισμού και θεράπων των Ελληνικών Γραμμάτων. Έκανε όμως ένα μοιραίο σφάλμα διά την ιστορία και την ανθρωπότητα. Διά νόμου απαγόρεψε την αθεΐα. Χαρακτηριστικά την εποχή του η αθεΐα είχε μεγάλη άνοδο. Είναι παροιμιώδης η φράση των αθέων της εποχής αυτής στην Ρωμαϊκή Αυτοκρατορία: «Εάν οι θεοί αδικούνται, ας φροντίσουν μόνοι τους να διορθώσουν τις αδικίες που διαπράττονται εις βάρος τους!».\nΆραγε, το έκανε αυτό επειδή ο ίδιος ήταν προϊόν της εποχής του και δεν μπορούσε να δει πιο πέρα, λόγω ειλικρινούς θρησκευτικότητας, λόγω θρησκοληψίας, λόγω πολιτικών λόγων, επειδή του άρεσε να τιμάται ως υιός θεού (divi figlius) ή επειδή έτσι κατάφερνε να διοικεί το πλήθος; Άγνωστον! Όπως και να ‘χει το πράγμα όμως, κάθε θρησκεία και άποψη επιτρεπόταν στη Ρωμαϊκή αυτοκρατορία, ενόσω οι οπαδοί της απέδιδαν τις νομοθετημένες τιμές στην αυτοκρατορία και στον αυτοκράτορα, εκτός από την ουδέτερη στάση της αθεΐας. Έτσι φτάσαμε κατά τον τρίτο αιώνα και τις αρχές του τετάρτου να έχομε έναν τεράστιο και ανεπανάληπτο συγκρητισμό θρησκειών απ’ Ανατολή και Δύση. Πραγματοποιήθηκε και μια αλλεπάλληλη εισαγωγή Ηλιακών, Περσικών, Αιγυπτιακών θεοτήτων, της Ίσιδος, κ. ά., στη Ρώμη. Κάθε ψίθυρος και θρόισμα ήταν ομιλία θεού ή κάποιου πνεύματος. Τα πάντα ψιθύριζαν και μιλούσαν. Μέσα σε ένα τέτοιο κλίμα ήταν πολύ εύκολο για τον Κωνσταντίνο, τη μάνα του την Ελένη, τον Αθανάσιο, τον Ευσέβιο και όλους αυτούς να εισαγάγουν και αυτοί τις δικές τους θρησκοληψίες και δολιότητες. Αυτές ήταν ένας παράξενος και δόλιος συγκρητισμός του Χριστιανισμού με πολλά στοιχεία των υπολοίπων θρησκειών. Γιατί όχι, αφού τόσοι άλλοι είχαν κάνει το ίδιο πριν απ’ αυτούς! Μετά ταύτα, τα πάντα πήραν την κακίστη τροπή καταστροφής, μεσαίωνος και σημερινής καταστάσεως που γνωρίζομε.\nΜέσα σ’ ένα τέτοιο ζοφερό κλίμα δεισιδαιμονίας, επόμενο ήταν ένας πονηρός αυτοκράτωρ, όπως ο Κωνσταντίνος, με ένα συνωμοτικό επιτελείο, όπως του Ευσεβίου και των άλλων, εύκολα να μπορεί να κάνει ότι θέλει. Εφ’ όσον, φέρ’ ειπείν, ο οκνηρός και ανίκανος αυτοκράτορας Ελαγάβαλος – Ηλιογάβαλος (+218-222) μπόρεσε να εισαγάγει με την βοήθεια της γιαγιάς του Ιουλίας, την Συριακή ηλιακή θεότητα, τότε γιατί δηλαδή και ο δαιμόνιος Κωνσταντίνος να μην επιβάλει την θρησκεία που άρεσε σ’ αυτόν και στη μάνα του την Ελένη έναν αιώνα αργότερα;! Όταν οι πολίτες δεν έχουν σώας «τάς φρένας» με ικανότητα να κρίνουν και να λαμβάνουν αποφάσεις και αντί να στέκονται στα πόδια τους στέκονται σε δεκανίκια θρησκοληψίας και περιμένουν τα πάντα από άλλους, τότε τα πάντα μπορεί να καταφέρει ακόμα και ένας ανίκανος, πόσον μάλλον ο πανούργος και ικανός Κωνσταντίνος. Αυτό το κλίμα του τρίτου αιώνος οπωσδήποτε συνέβαλε στην απάθεια και στην αδιαφορία του πλήθους του τετάρτου αιώνος, του οποίου μια μεγάλη μερίδα και ο στρατός πήγαιναν όπου φυσούσε ο άνεμος. Το ίδιο κλίμα πρέπει να βοήθησε και την διά πυρός και σιδήρου μετέπειτα επικράτηση του Χριστιανικού τύπου που εισήγαγε ο Κωνσταντίνος με την αρωγή του Ευσεβίου. Επειδή έτσι το θέλησε αυτός για τους λόγους του, χωρίς να δώσει καμιά εξήγηση και απολογία σε κανένα εύκολα έστριψε έναν διακόπτη και προκάλεσε το μεγαλύτερο δυστύχημα της ιστορίας. Όταν οι άλλοι κατάλαβαν τι τους περιμένει ήταν πλέον αργά. Ούτε βρέθηκε κανένας θεός να σώσει τους ίδιους, την Ρώμη και την αυτοκρατορία! (Βλέπετε: «Έτσι να μάθετε πως οι Θεοί εκδικούνται αυτούς που περιφρονούν τη χάρη τους και τους αποστρέφονται!», αναφωνεί η παγανίστρια Ortrud, στο κλείσιμο της πανέμορφης όπερας «Lohengrin» του Richard Wagner.).\nΑυτή όμως η υπάρχουσα δεισιδαιμονία δεν σημαίνει ότι δημιούργησε μια αναγκαιότητα για να την αντικαταστήσει μια νέα πολύ χειρότερη! Ο κόσμος θα μπορούσε να συνεχίσει στον ίδιο τρόπο ζωής και θρησκευτικότητας με κάποια εξελικτική πορεία. Αλλά της νέας δεισιδαιμονίας της έτυχε το πρώτο λαχείο και επικράτησε εις βάρος της παλαιάς. Βεβαίως δεν ισχυριζόμαστε ότι, εκτός από τις επιδρομές και επιθέσεις των γειτόνων λαών κατά τον 3ον και 4ον αιώνα, δεν υπήρχαν τότε άλλα σοβαρά κοινωνικά προβλήματα και ότι όλα ήταν ρόδινα και ωραία! Υπήρχαν πολλά κοινωνικά και οικονομικά προβλήματα, που είχαν δημιουργηθεί από τους μακροχρόνιους πολέμους και εισβολές, την αυτοκρατορική αναρχία, τις σπατάλες, την υψηλή φορολογία, το από πολλές απόψεις ζημιογόνο δουλοκτητικό σύστημα, την στασιμότητα και μη μεταρρύθμιση της παραγωγής, τις φυγόκεντρες τάσεις, κλπ. Αυτά όλα ήταν ακόμα επιλύσιμα, αλλ’ όχι διά της λύσεως του Κωνσταντίνου. Η λύση του, αν την νόμισε ως τέτοια, απέτυχε παταγωδώς. Τα πράγματα έγιναν τρισχειρότερα. Όλες οι παράνομες και αυθαίρετες ενέργειες του Κωνσταντίνου, όλα όσα επακολούθησαν μετά απ’ αυτόν και το γεγονός ότι κάθε κοινωνική και οικονομική δραστηριότητα εξαθλιώθηκε σε βαθμό που χρειάστηκαν τουλάχιστον χίλια χρόνια για να επανέλθει το βιοτικό επίπεδο στο ίδιο σημείο, αποδεικνύουν ακριβώς αυτό που εμείς ισχυριζόμαστε εδώ: «Δεν υπήρχε απολύτως καμία αναγκαιότης για την επικράτηση του Χριστιανισμού. Η επικράτησή του ήταν δυστύχημα!». Εκτός και ταυτολογικά δεχθούμε ότι το χάσμα ήταν η απροσεξία και η αδράνεια της πλειοψηφίας, η δε αναγκαιότης ήταν ο ίδιος ο Κωνσταντίνος και η καπριτσιοσύνη του, καθ’ όσον δεν υπήρχε μηχανισμός για να τον βάλει στην θέση του! Μετά δε ταύτα, ο νεοσύστατος υπερφανατικός Χριστιανισμός, παρ’ ελπίδα, έβαλε τους πάντες στη φάκα! Μόνο έτσι!\nΟ Χριστιανισμός όχι μόνο δεν απεσόβησε τις έξωθεν επιθέσεις αλλά μέσα σε 150 χρόνια απωλέσθηκαν τα δύο τρίτα της αυτοκρατορίας κατόπι ανυπολογίστων καταστροφών. Ο Χριστιανισμός δεν έλυσε κανένα από τα κοινωνικά προβλήματα των οποίων την λύση έστω και υποτυπωδώς επαγγέλθηκε. Τα πάντα έγιναν πολύ χειρότερα από πριν. Οι μη πιστεύσαντες ή οι αιρετικοί εθανατώθηκαν. Η προηγούμενη δεισιδαιμονία αντικατεστάθη με μια άλλη πολύ χειρότερη, φανατική και εκδικητική. Η δικαστική εξουσία εδόθη στα χέρια των χριστιανών και δη των επισκόπων. Το δημόσιο χρήμα, όσο είχε απομείνει μετά τις αλόγιστες σπατάλες του Κωνσταντίνου, εδόθη στους χριστιανούς και ειδικά στους επισκόπους. Αυτοί το εξανέμισαν με το να χτίζουν εκκλησίες και μοναστήρια και στα δικά τους ενδιαφέροντα. Ακόμα οι ηλικιωμένοι, οι χήρες και τα ορφανά, που σε μερικές περιπτώσεις μπόρεσαν να περιθάλψουν, ζούσαν κάτω από τη σκληρή καταπίεση της χριστιανικής τους δικτατορίας. Π. χ., δεν επέτρεπαν στις νέες χήρες να ξαναπαντρευτούν και όλη η περιουσία τους όπως και των θανόντων ανδρών τους περιήρχετο στα χριστιανικά ιδρύματα αυτοδικαίως (όπως π. χ. στην Βασιλειάδα του Αγίου Βασιλείου, κ. ο.κ.). (Για δεύτερη παντρειά, χήρες και ζωντοχήρες διαβάσετε να χαρείτε: Ματθαίος 19: 9-10, Μάρκος 10: 11-12, Λουκάς 16: 18, Α΄ Πρός Κορινθίους 7: 8-9, Α΄ Πρός Τιμόθεον 5: 5-16, κλπ.).\nΤελικά ούτε η χριστιανική οικουμένη έγινε μία ποίμνη με έναν ποιμένα, αλλ’ αντιθέτως πολλές φανατικά αντιμαχόμενες μερίδες και αιρέσεις. Ούτε η αγάπη επεκράτησε ως οδηγός του κοινωνικού βίου, αλλ’ αντιθέτως η βία, η εκδίκηση και η καταστροφή. Ο Ελληνορωμαϊκός πολιτισμός ισοπεδώθηκε. Όλα τα επιτεύγματα ενός πολιτισμού πολλών λαών και άνω των χιλίων ετών διεγράφησαν και κατεδαφίστηκαν με μια μονοκονδυλιά. Η εμφάνιση χιλιάδων αλληλομισουμένων και αλληλοσκοτωμένων αιρέσεων από την απαρχή του Χριστιανισμού μέχρι σήμερα και η συνεχής προσπάθεια για να βρεθεί η σωστή ερμηνεία των Εβραιογνωστικοχριστιανικών Αγίων Γραφών και Παραδόσεων αποτελεί την καλλίτερη απόδειξη του ότι ο Χριστιανισμός (Εβραιογνωστικοχριστιανισμός) είναι μια ψεύτικη, φτιαχτή και καταστροφική θρησκεία και όχι η εξ αποκαλύψεως μόνη και αληθινή. Ο Θεός έγινε άνθρωπος και ήλθε στην γη για να μας αποκαλύψει τις αλήθειές του και να τις επικυρώσει διά της σταυρικής θυσίας και αναστάσεώς του αλλά εμείς ακόμα σκοτωνόμαστε για να βρούμε ποια είναι η σωστή ερμηνεία των αποκαλυφθεισών θεϊκών αληθειών και ποια η ορθόδοξη αίρεση! Σ’ αυτή την ακατάσχετη τραγέλαφο και απόδειξη προστίθεται και ο ολοκληρωτικά βίαιος τρόπος επιβολής και διαδόσεως της Χριστιανικής αλήθειας!\nΑν προς στιγμήν δεχθούμε την εκδοχή πως ο Κωνσταντίνος νόμισε ή πίστεψε ότι κατά την εποχή του ο Χριστιανισμός ήταν η καλλίτερη ενοποιητική δύναμη και ότι σ’ αυτόν η αυτοκρατορία θα έβρισκε τις λύσεις των προβλημάτων της, υπόθεση που έχει προταθεί από πολλούς και την προπαγανδίζουν οι χριστιανοί, τότε όπως αναλύσαμε παραπάνω απατήθηκε οικτρά. Δεν έζησε άλλα 250 χρόνια ακόμα για να δει τα χάλια της επιλογής του σε όλο της το μεγαλείο! Πολλοί έχουν απορρίψει την άποψη αυτή, πολλοί την θεωρούν πολύ απίθανη και για μας δεν είναι καθόλου δεδομένη. Όπως φαίνεται τον Χριστιανισμό τον επέβαλε διά ψυχολογικούς και προσωπικούς λόγους του ιδίου και της μάνας του της Ελένης, και τίποτα παραπάνω. Για τους ίδιους λόγους οικοδόμησε και τη νέα πρωτεύουσα. Προς το τέλος της ζωής του μάλλον και ο ίδιος είχε καταλάβει το σφάλμα του και γι’ αυτό παρακαθόταν εδώ και ‘κει στη νέα πρωτεύουσά του σαν αχαμνός και άβουλος βρίσκοντας ευχαρίστηση μόνο στις υπερβολικές κολακείες των χαμερπών αυλοκολάκων και χριστιανών σωτηριολόγων του και υποκύπτοντας στις απαιτήσεις των επισκόπων, όσο παράλογες και αν ήταν. Τόσο είχε υποστεί το σύνδρομο παραιτήσεως που δεν έκανε ούτε την κίνηση για την σωστή και ομαλή διαδοχή του. Πέθανε το +337 και παράτησε την αυτοκρατορία σύξυλη στους τρεις γιους και δύο ανηψιούς του. Αυτοί αλλησκοτώθηκαν μέχρις ότου επεκράτησε ο γιος του Κωνστάντιος 2ος, αφού οι άλλοι τέσσερις εφονεύθησαν!\nΜετά τον Κωνσταντίνο τα μέσα διαδόσεως και επικρατήσεως του Χριστιανισμού ήταν τα εξής: Βία, καταστροφή, ψεύδος, δόλος, απάτη, άγνοια, αγραμματοσύνη, καταρράκωση της λογικής, προσηλυτισμός ηγεμόνων (πολλές φορές μετ’ αντιτίμων) εις βάρος των λαών τους, καταστροφή της επιστήμης, απεμπόληση της φιλοσοφίας, απόρριψη της ιατρικής, εκφοβισμός, καταναγκασμός, καταπίεση, εξοντωτικοί νόμοι, σφαγές, πόλεμοι, ιεροί πόλεμοι, ιερές εξετάσεις, αρπακτικότητα, μαζί με όλα τα βιαία, ψυχολογικά, συμπλεγματικά και καταναγκαστικά μέσα. Ό,τι χειρότερο δηλαδή, πέραν κάθε λογικής, πειθούς και θεμιτής αναγκαιότητος! Αν υπήρχε έστω μια κάποια αναγκαιότης, ο Χριστιανισμός δεν θα χρειαζόταν στα επόμενα 1600 χρόνια τέτοια μέσα καταστροφής και νομοθετημένης βίας για να διαδοθεί και να επικρατήσει! Σε μερικά σχετικά άρθρα παρακάτω θα μιλήσομε εκτενέστερα περί αυτών. Αλλέως πως, διά τον Χριστιανισμό τα πράγματα θα έβαιναν ομαλά και ωραία, παρέχοντας και καλή λύση σ’ αυτή την απροσπέλαστη αναγκαιότητα, χωρίς να έχει καμίαν ανάγκη καταστροφικότητας και νομοθετημένης βίας! Τόσο απλό!\nΗ διά της πειθούς και κατά τόπους επιτυχία της μάστιγας αυτής έχει υπολογιστεί με μεγάλη ακρίβεια. Τους τρεις πρώτους αιώνες κυμαίνεται μεταξύ 1 και 10 %. (Η διακύμανση αυτή εξηρτάτο από την χρονολογία, την περιοχή και τον υπό εξέταση πληθυσμό.). Τίποτα παραπάνω! Ο διά της πειθούς προσηλυτισμός της ήταν κυρίως επιτυχής μεταξύ των περιθωριακών και περιέργων στοιχείων της κοινωνίας και ατόμων που αντιμετώπιζαν διάφορα σοβαρά προβλήματα (κοινωνικά, ψυχολογικά, οικονομικά, προβλήματα υγείας, κ. ά.) και τα οποία επίστεψαν ότι θα βρουν τη λύση των προβλημάτων τους στον Χριστιανισμό. Ήταν άτομα που η τότε κοινωνία περιφρονούσε και απέρριπτε και συνήθως ήταν συγκεντρωμένα σε γκέτος μεγαλουπόλεων. Π.χ. βλέπε Α΄ Πρός Κορινθίους 4: 12-13, 5: 1-5, Β΄ Πρός Κορινθίους 12: 21, Πρός Εφεσίους 4: 28, Α΄ Πρός Θεσσαλονικείς 2: 2, κλπ. Ήταν δηλαδή μεταξύ αμορφώτων ατόμων της κοινωνίας που δεν ήταν σε θέση να έχουν αντικειμενική γνώση, απερίσπαστη κρίση, καθαρή ευθυκρισία και φιλοσοφική σκέψη. Συνεπώς, ακόμα και αυτή η μικρή επιτυχία του Χριστιανισμού δεν ήταν προϊόν καθαρής σκέψεως και γνώσεως αλλά μιας θολής καταστάσεως, μια καταναγκαστικής εξαθλιώσεως και αγραμματοσύνης, ενός ψυχολογικού παραληρήματος και ενός υστεροβούλου μεταφυσικού και εσχατολογικού συμφέροντος. Σπανιότατα οι Χριστιανοί εκέρδιζαν «υπό κανονικάς συνθήκας» αξιόλογα άτομα εκτός των κατηγοριών αυτών [άραγε την πορφυροπώλιδα Λυδία (;), Πράξεις 16: 14.].\nΆλλοι πάλι θα ισχυριστούν ότι στις χριστιανικές χώρες έχομε την μεγίστη ανάπτυξη της επιστήμης και της τεχνολογίας. Είναι και αυτό ένα στερεότυπο επιχείρημα των προπαγανδιστών του Χριστιανισμού που είχε τεθεί και στον μέγα διανοητή Bertrand Russell. Η απάντηση είναι αυτή που έδωσε ο Russell και είναι πολύ απλή. Αυτό το γεγονός οφείλεται εντελώς σε άλλα αίτια και όχι στον Χριστιανισμό. Δεν θα καταγράψομε εδώ τα αίτια αυτά. Είναι πολύ απλά και γνωστά. Απλώς ας ενθυμηθούμε τους πολυαίμακτους αγώνες, επαναστάσεις, εκδόσεις νόμων και συνταγμάτων, και ένα σωρό άλλα επεισόδια, που λάμβαναν χώρα για πολλούς αιώνες στις χριστιανικές χώρες μέχρι ότου φτάσαμε στο σημερινό σημείο σχετικής ελευθερίας και προόδου. Ας μνημονεύομε πότε–πότε τα πολυάριθμα θύματα που έπεσαν λόγω της χριστιανικής μανίας και παραληρήματος στον βωμό της γνώσεως και της προόδου, κλπ.\nΜετά μιλάμε για «σήμερα». Σκέφθηκε ποτέ κανείς απ’ αυτούς πόσο θα είχε προοδεύσει η γνώση, η φιλοσοφία, η επιστήμη και η τεχνολογία εάν ο Χριστιανισμός βρισκόταν στο περιθώριο για τα 1700 χρόνια κατά τα οποία ασκούσε τη στυγνή και καταδυναστευτική εξουσία του στα μέρη εκείνα όπου είχε επικρατήσει; Παρά τα ολίγα χωρία που περιέχουν την λέξη «επιστήμη», τις περισσότερες φορές απλώς ασαφώς επιγραμματικώς και αορίστως, και τα οποία σημειώστε, εκτός από ένα στον Ησαΐα 3: 15, αναφέρονται μόνο σε ύστερα και ψευδεπίγραφα βιβλία της Παλαιάς Διαθήκης (το ύστερο δευτεροκανονικό Σοφία Σειράχ 1: 24, 10: 30, 16: 24, 19: 22, 21: 15, 38: 3, 6, 39: 7, στο κλεμμένο βιβλίο του Ιώβ 12: 12, 28: 15, 28 και στο ψευδεπίγραφο Σοφία Σολομώντος 7: 16-17, η λέξη «επιστήμη» δεν υπάρχει στην Καινή Διαθήκη), ο Χριστιανισμός παντού και πάντοτε ήταν κατά της γνώσεως, της επιστήμης, των τεχνών και της προόδου, πράγμα που θεμελιώνεται μέσα σε πολλά χωρία της Καινής Διαθήκης, το αποφθεγματικό «πίστευε και μη ερεύνα» και όπως το αποδεικνύει πλήρως ολόκληρη η παράδοση και ιστορία του. Μόνο το κάψιμο όλων των βιβλιοθηκών και των επιστημόνων μέχρι την Αναγέννηση φτάνει. Αν σήμερα έχομε πατήσει στην Σελήνη, χωρίς αυτή την καταστροφική λαίλαπα θα είχαμε πατήσει τον εξώτατο πλανήτη Πλούτωνα!\nΔιά την ενημέρωση του αναγνώστη παραθέτομε εννέα ειδεχθή εγκλήματα τού Μεγάλου Αγίου Ισαποστόλου Κωνσταντίνου που αφορούν τον άμεσο πολιτικό και συγγενικό περίγυρό του. Όλα τα εγκλήματά του είναι πάρα πολλά για να τεθούν σε καταλόγους. Η βαρβαρότητά των ήταν μάλλον πρωτοφανής και άκρως ανατριχιαστική. Για ατιμίες, πολέμους, φόνους, δολοφονίες, φρικαλεότητές, αυθαιρεσίες, απάτες, κλπ., του ιδίου και της μάνας του Ελένης αναφερθείτε τουλάχιστον στα σχετικά κεφάλαια των εξής πέντε βιβλίων:\nKarlheinz Deschner, Η Εγκληματική Ιστορία του Χριστιανισμού, Μετάφραση Ρουμπίνη Ζαρκάδη, Δέσποινας Βλασσοπούλου, Μ. Αργυροηλιοπούλου, Τ. Φατσέα, Ξ. Αλμυρού από τα Γερμανικά, με τίτλο πρωτοτύπου: Kriminalgeschichte des Christentums. 10 Τόμοι, Εκδόσεις Κάκτος, 2004-2006.\n[url=http://www.pare-dose.net/3009]Γιατί απορρίπτουμε τον Χριστιανισμό[/url]


Νευρική Ανορεξία: Αναγνωρίστε τα Συμπτώματα που Υποδηλώνουν τη Νόσο | Υγεία & Ομορφιά\nΗ νευρική ανορεξία είναι μία πολύ σοβαρή διατροφική διαταραχή που έχει στοιχίσει τη ζωή σε πολλές γυναίκες αλλά και κάποιους άντρες παγκοσμίως.\nΜπορούν να «ελέγχουν» την πρόσληψη θερμίδων κάνοντας εμετό μετά το φαγητό ή με την κατάχρηση καθαρτικών, διατροφικών συμπληρωμάτων, διουρητικών, ή ακόμα και κλυσμάτων.\nΜπορούν επίσης να προσπαθούν να χάσουν βάρος με την υπερβολική άσκηση.\nΠώς θα καταλάβετε ότι κάποιο κοντινό σας πρόσωπο πάσχει από ανορεξία;\nΗ νευρική ανορεξία εκδηλώνεται μέσα από ορισμένα συμπτώματα, τα οποία είναι εύκολο να εντοπιστούν στο άτομο που πάσχει.\nΈντονη επιθυμία για μείωση βάρους, ξεκινώντας μια δίαιτα χωρίς να συντρέχει σοβαρός λόγος π.χ. παχυσαρκία.\nΤις περισσότερες φορές το παρουσιάζουν ως ανάγκη βελτίωσης της εικόνας τους που μπορεί να χαρακτηριστεί και ως εμμονή.\nΑποφεύγει να τρώει μαζί με τα υπόλοιπα μέλη της οικογένειας.\nΣυνήθως κλείνεται στο δωμάτιό της, υποστηρίζοντας ότι έχει φάει ήδη.\nΑντιδρά στις ποσότητες που της σερβίρονται, χαρακτηρίζοντάς τες ως μεγάλες.\nΣυνήθως κατηγορεί τους γονείς ότι δεν την βοηθούν αρκετά να χάσει γρήγορα βάρος.\nΓια αυτό το λόγο, είναι σημαντικό να αντιμετωπιστεί η νόσος στα αρχικά στάδια πριν παγιωθούν αντιλήψεις και συμπεριφορές που ενισχύουν την ανορεξία.\nΑν έχετε διαπιστώσει κάποια από τις παραπάνω συμπεριφορές σε αγαπημένα σας πρόσωπα, καλό θα είναι να αναζητήσετε βοήθεια άμεσα από ειδικούς που εξειδικεύονται στις διατροφικές διαταραχές.\nΗ έγκυρη διάγνωση και θεραπεία βελτιώνει τα ποσοστά ανάρρωσης σχεδόν στο 90%.


Έλληνες, Ορθόδοξοι ή Ειδωλολάτρες; – ΠΑΝΤΑ ΧΑΜΟΓΕΛΑΜΕ\nΜαΐου 5, 2016 Μαΐου 5, 2016 geopelaLeave a Comment on Έλληνες, Ορθόδοξοι ή Ειδωλολάτρες;\nΈνα νέο φαινόμενο μπαίνει τα τελευταία χρόνια στη ζωη των Ελλήνων: η εμφάνιση της «αρχαιολατρίας» ή «νεοειδωλολατρίας». Βεβαίως, παρόμοια φαινόμενα κατέγραψε η ιστορία και στο Βυζάντιο, λίγο πριν την Άλωση, στις μέρες του Πλήθωνα. Όμως η σύγχρονη μορφη της νεοειδωλολατρίας έχει όλα τα χαρακτηριστικά των ρευμάτων της «Νέας Εποχής» και παρουσιάζεται ιδιαίτερα σκληρή και υβριστική απέναντι στην Χριστιανική Πίστη.\nΣυνήθως, η πρώτη αντίδρασή μας μπροστά στο νέο αυτό ρεύμα της νεοειδωλολατρίας είναι ένα ειρωνικό μειδίαμα ή η γνώμη ότι δεν πρέπει «να ασχολείται κανείς με τέτοια πράγματα· υπάρχουν σοβαρότερα». Ή ακόμη βλέπουμε τούς οπαδούς του νεοεποχίτικου αυτού ρεύματος σαν αθεράπευτους νοσταλγούς ενός ενδόξου παρελθόντος χωρίς επιστροφή.\nΠηγή: Έλληνες, Ορθόδοξοι ή Ειδωλολάτρες;\nKατηγορίες ΑΡΘΡΑΕτικέτες ΕΛΛΗΝΕΣ, ΟΡΘΟΔΟΞΙΑ\nPrevious Την Κυριακή 8 Μαϊου 2016 με 24ωρη απεργία ο εορτασμός της εργατικής Πρωτομαγιάς\nNext Επιδοτείται η ενδο- συγκοινωνία στο Αιγαίο


2nd Athens Hip Hop Festival - Art Magazine\nΗ μουσική των πάρτι του δρόμου με το εκρηκτικό μίγμα των καλύτερων ομάδων breakdance θα μεταμορφώσουν τη σκηνή της «Τεχνόπολις» σ' ένα μαγικό καθρέφτη δημιουργικών διαθέσεων και χορευτικών υπερβάσεων.\nΤο Battle of Athens '09 είναι ο απόλυτος breakdance διαγωνισμός, στον οποίο θα αναμετρηθούν οι 8 καλύτερες ομάδες breakdance της Ελλάδας, με κριτές τρία από τα κορυφαία ονόματα της παγκόσμιας breakdance σκηνής. Το κάθε battle θα διαρκέσει 8 λεπτά. Οι 8 ομάδες θα «διασταυρώσουν» τις χορευτικές τους εμπνεύσεις αρχικά στα προκριματικά. Στη συνέχεια οι 4 καλύτερες θα δοκιμάσουν ξανά τις ικανότητές τους στα ημιτελικά. Και τέλος, στον 12λεπτο τελικό οι finalist θα τα δώσουν όλα, μέχρι τελικής πτώσης, για τον τίτλο του νικητή.\nΠρόκειται για το πιο εντυπωσιακό breakdance τελετουργικό στον κόσμο για το οποίο οι συμμετέχοντες προετοιμάζονται μήνες και φυσικά δεν έχουν σε τίποτα να ζηλέψουν τις αντίστοιχες ομάδες του εξωτερικού.\nΣε ό,τι αφορά στο συναυλιακό μέρος του 2nd Athens Hip Hop Festival, θα απολαύσουμε το δυναμικότερο line up που έχει εμφανιστεί ποτέ σε Φεστιβάλ Hip Hop. Οι «Αρτέμης-Ευθύμης» με το δυναμικό ήχο και τον στέρεο στίχο, τα συγκλονιστικά «Βόρεια Αστέρια» από τη Θεσσαλονίκη, ο καθαρόαιμος ράπερ «Μηδενιστής», ο πρώην και νυν ΖΝ («Ζωντανοί Νεκροί») «Τάκι Τσαν», ο ανανεωμένος «Εισβολέας», οι μοναδικοί Beatboxers «Word of Mouth» με την «Sugahspank!», οι ετοιμοπόλεμοι «Warriorz», οι διαχρονικοί «Νέα Τάξη Πραγμάτων» και ο πιο αναγνωρισμένος επί σειρά ετών «Dj The Boy», μαζί με τον ξέφρενο «Dj Royal K», θα δώσουν τον καλύτερο τους εαυτό σε ένα εφτάωρο non stop ξέφρενο αυθεντικό hip hop πάρτι του δρόμου.\nΤιμή Εισιτηρίου: 20 (προπώληση), 25 (ταμείο)\nΠερισσότερα σε αυτή την κατηγορία: « Φωτεινή Δάρρα - Δημήτρης Παπαδημητρίου 4o Διεθνές Μουσικό Φεστιβάλ Αίγινας »


Χειροποίητα Βιβλία Ευχών και όχι μόνο!!!!!!: Μαρτίου 2013\nΧειροποιητο Βιβλιο Ευχων με Μανιταρι\nΠολλες μαμαδες διαλεγουν θεμα μανιταρι για βαπτιση ειτε για κοριτσια ειτε για αγορια. Αυτο το ευχολογιο μπορει να χρησιμοποιηθει και απο τα 2 φυλλα. Ακομη και εαν εχετε θεμα Στρουμφακια ταιριαζει απολυτα γτ μπορει να αντικατασταθει το επανω μερος με γαλαζια τσοχα.\nΜπορω το χαρτι κοκκινο καρω να το κανω γαλαζιο πουα.\nΤα στρασακια μπορω να μη τα βαλω εαν ειναι για αγορι.\nΠεριεχει 24 φυλλα διακοσμημενα.\nΓια οποιαδηποτε απορια μη διστασετε να μου στειλετε email ina.georgiana@gmail.com ή αφηστε μου ενα σχολιο.\nΥπαρχει η δυνατοτητα και για χονδρικη πωληση.\nΕτικέτες βιβλιο ευχων αγοριων, Βιβλιο ευχων βαπτισης, Βιβλιο ευχων κοριτσιων\nΧειροποιητο Βιβλιο Ευχων για Βαπτιση δυδιμα κοριτσακια!\nΤο λατρεψα οταν μου ηρθε η ιδεα ενα πρωι και περιμενα με ανυπομονισια να το φτιαξω!!!!\nΕνα σπιτακι για κοριτσακια δυδιμα ή αδελφακια!! Αλλα και για ενα κοριτσακι ειναι καταλληλο!\nτο βιβλιο ευχων μπορει να χρησιμοποιηθει και σαν αλμπουμ φωτογραφιων.\nκαι χωρις τα διακοσμητικα\nΠεριεχει 24 σελιδες διακοσμημενες\nΓια οποιαδηποτε απορια στελτε μου email ina.georgiana@gmail.com\nΕτικέτες αλμπουμ φωτογραφιων χειροποιητα, Βιβλιο ευχων βαπτισης, Βιβλιο ευχων κοριτσιων\nΧειροποιητο Βιβλιο Ευχων Hello Kitty\nΕνα διαφορετικο ευχολογιο χειροποιητο εφτιαξα με θεμα Hello Kitty. Η φιλη μου βαπτιζει την μπουμπου της τον Μαι και μου ζητησε να της φτιαξω ενα ευχολογιο που να ταιριαζει με τις μπομπονιερες της.\nΚαι το εφτιαξα!!!! καλα ειμαι πολυ ενθουσιασμενη με το αποτελεσμα και φυσικα και η φιλη μου!!!\nΤο εξωφυλλο απο υφασμα\nΛεπτομερια του εξωφυλλου, η Kitty ειναι σχεδιασμενη με στρας.\nΛεπτομεριες απο τις σελιδες.\nΠεριεχει 24 σελιδες ολες διακοσμημενες!!!!\nΔιαστασεις υψος 25 εκ. και πλατος 24.5εκ.\nΥπαρχει δυνατοτητα να γινει και πιο μεγαλο.\nΜπορειτε να μου στειλετε φωτογραφιες της μικρης να της κολησω μεσα ετσι ωστε να φαινετε πιο ιδιαιτερο στην βαπτιση.\nΕαν σας αρεσει μη διστασετε να με ρωτησετε οτιδηποτε στο ina.georgiana@gmail.com\nΒιβλιο Ευχων Σπιτακι Χειροποιητο Βαπτισης για Αγορια\nΕνα σπιτακι σε απαλο μπλε με ριγες. Ταιριαζει σε οποιοδηποτε θεμα.\nΚαποια θεματα που θα ταιριαζε ειναι και σε στρουμφακια, μικρο πριγκηπα, αρκουδακια ή απλα θεμα μπλε.\nΣτεκετε και ορθιο πανω στο τραπεζι!\nΠεριεχει 24 σελιδες ολες διακοσμημενες!!\nΜια θηκη για να μπει φωτογραφια του μικρου!\nΕαν θελετε στις εσωτερικες σελιδες να μπει καποιο συγκεκριμενο θεμα μη διστασετε να μου το πειτε. ολα μπορουν να γινουν!!!\nΕτικέτες βιβλιο ευχων αγοριων, Βιβλιο ευχων βαπτισης\nΧειροποιητο Υφασματινο Βιβλιο Ευχων Βαπτισης-Γαμου\nΟταν ειδα το φορεματακι που ειχε φτιαξει η φιλη μου για στοιχειο σε μπομπονιερα αμεσως σκεφτηκα πως θα το κολαγα πανω στο υφασματινο μου βιβλιο ευχων!!! το αποτελεσμα με δικαιωσε.\nΜπορει να χρησιμοποιηθει και για βαπτιση αλλα και για γαμος- βαπτιση. μετα καντε το αλμπουμακι!!!\nΤο εξωφυλλο, ολα κοβοντε στο χερι!!\nΛεπτομερεια απο το φορεματακι και αυτο χειροποιητο\nΜερικες απο τις 24 σελιδες\nΟλες ειναι διακοσμημενες με διαφορα στοιχεια επανω\nΘα εκπλαγητε με την τιμη!!\nΓια οποιαδηποτε απορια στειλτε μου email στο ina.georgiana@gmail.com ή αφηστε μου σχολιο!!\nΧειροποιητο Βιβλιο Ευχων Γαμου Ρομαντικο\nΑπο την συλλογή μου μου ελειπε ενα βιβλιο ευχων γαμου σε ρομαντικο υφος!! και το εφτιαξα επιτελους!!!!\nΜεγεθος ευχολογιου 25*27εκ.\nΓια οποιαδηποτε απορια ή θελετε να το παραγγειλετε στειλτε μου email στο ina.georgiana@gmail.com\nΧειροποιητο Βιβλιο Ευχων για Βαπτιση δυδιμα κοριτσ...\nΒιβλιο Ευχων Σπιτακι Χειροποιητο Βαπτισης για Αγορ...\nΧειροποιητο Υφασματινο Βιβλιο Ευχων Βαπτισης-Γαμου...\nΧειροποιητο Βιβλιο Ευχών Ρομαντικό\nΔυο διαφορετικα βιβλία ευχών ρομαντικά με χαρτί scrapbooking. Περιέχουν 24 σελίδες . Για περισσότερες πληροφορί...\nΧειροποιητα Βιβλια Ευχων Βαπτισης\nΕιπα να σας ανεβασω διαφορες δημιουργιες που τις εφτιαξα ειδικα για καποιες βαπτισεις!! Καποια ηταν δωρα απο μια μαμα με τα παιδια της σαν...


Succulents (50 φωτογραφίες): υπέροχα φυτά εξοικειωμένα με την ξηρασία |\nΤα φυτά που ανήκουν στην ομάδα των «χυμών» είναι πολύ διαφορετικά, επειδή δεν σχετίζονται με κοινή προέλευση αλλά με παρόμοια ενδιαιτήματα\nΣτον κόσμο της χλωρίδας οι σουκλένθες καταλαμβάνουν μια ιδιαίτερη θέση. Αντιπροσωπεύοντας μια μεγάλη ομάδα φυτών, δεν συγκαταλέγονται μεταξύ τους. Πολλή συσχέτιση προέκυψε, με την κυριολεκτική έννοια, στο άγοντο έδαφος. Οι συνθήκες με τις οποίες αναπτύσσονται αυτά τα φυτά και η εμφάνιση των χρωμάτων που σχηματίστηκαν υπό την επιρροή τους, επέτρεψαν στους επιστήμονες να ξεχωρίζουν εκπροσώπους διαφορετικών οικογενειών σε ξεχωριστή απόσπαση.\nΠοια φυτά περιλαμβάνονται στην ομάδα "παχύφυτα";\nΡηχτά δοχεία με φανταχτερό σχήμα ή από ασυνήθιστα υλικά - καλύτερα για χυμώδη φυτά εσωτερικού χώρου\nΈνα κοινό χαρακτηριστικό αυτών των πολύ διαφορετικών φυτών είναι το σχήμα ενός σαρκώδους φύλλου ή στέλεχος, και όχι μια σχετική προέλευση. Κάθε μία από τις σχεδόν σαράντα οικογένειες φυτών έχει τουλάχιστον έναν αντιπροσωπευτικό χυμό\nΌλα τα χυμώδη χαρακτηρίζονται από την παρουσία πυκνού καλύμματος από τρίχες, τρίχες, σπονδυλικές στήλες. Όλα τα χυμώδη φυτά είναι ολόκληρα και διακοσμημένα με σαρκώδεις κορμούς και φύλλα με μπλε ανθίσει. Τόσο το κάλυμμα όσο και η πλάκα συμπεριλαμβάνονται στο οπλοστάσιο φυτοπροστατευτικών παραγόντων που τους προστατεύει από το θάνατο σε απόλυτη απουσία υγρασίας. Επιπλέον, επιτυχώς συσσωρεύεται από φυτά σε φύλλα και κορμούς. Η αναζήτηση νερού στα βάθη της γης απασχολεί ένα ισχυρά αναπτυγμένο ριζικό σύστημα χυμών.\nΣτην κορυφή της μόδας στο σχεδιασμό τοπίου - κάθετη κηπουρική με τη βοήθεια των χυμώδεις φυτά. Από αυτά, μπορείτε να φυτέψετε ακόμη και μεγάλα ψηφιδωτά\n1 Διακοσμητική εφαρμογή\n3 Φύτευση και αναπαραγωγή\nΗ εντυπωσιακή εμφάνιση και η εκπληκτική προσαρμοστικότητα στη φευγαλέα φροντίδα έφεραν λουλούδια ευχάριστα στα αγαπημένα των σχεδιαστών τοπίου. Σήμερα, βιώνουν μια κορυφή δημοτικότητας και χρησιμοποιούνται ενεργά για τη ρύθμιση αλπικούς λόφους, βράχια, Δημιουργία πρωτότυπων συνθέσεων από χυμούς σε γλάστρες.\nΟι δυνατότητες διακόσμησης εσωτερικών και οδών με χυμώδη είναι ατελείωτες\nΔεδομένου ότι η ομάδα περιλαμβάνει εκπροσώπους σαράντα ξεχωριστών οικογενειών, οι διακοσμητικές δυνατότητες αυτών των εγκαταστάσεων αυξάνονται κατά περιόδους. Agave και calanchoe, νιφάδες και βρομιλία, ραγκούρτ και γλοτιφίλλος, αϊσοειδή και αλόη βέρα καθιστούν δυνατή τη σύνθεση εξαιρετικά όμορφων συνθέσεων σε κήπους, θερμοκήπια και περβάζια παραθύρων. Τα σουκλένια είναι εξαιρετικά για το κορνίζισμα λίμνες και πισίνες. Μη συγχέετε μόνο κάκτοι και τα χυμώδη, καθώς οι φουσκωτά εξωτικά συνθέτουν τη δική τους οικογένεια. Ωστόσο, έχουν υιοθετήσει τα χαρακτηριστικά των αντιπάλων τόσο πολύ που μοιράζονται μια διακοσμητική ζήτηση μαζί τους.\nΈνα δημοφιλές και αγαπημένο από πολλά εσωτερικά λουλούδια είναι echeveria. Το χρώμα των φύλλων ποικίλλει σημαντικά\nΗ άνεση των φυτών είναι τόσο υψηλή που τα χυμώδη στο σπίτι μπορούν να καλλιεργηθούν ακόμα και από ένα παιδί. Και όμως, για να μην προσβάλλουν μια τόσο μεγάλη ομάδα με μια δροσερή στάση, υπάρχουν ορισμένοι κανόνες περίθαλψης για αυτούς.\nΣτο καθεστώς θερμοκρασίας, τα φυτά προτιμούν μετριοπάθεια. Είναι επίσης σημαντικό για αυτούς να η θερμοκρασία της ημέρας διαφέρει από τη νυχτερινή θερμοκρασία κατά 4-5 μοίρες.\nΜε φωτισμό, τα περισσότερα σουκλένια προτιμούν το φωτεινό φως, αλλά υπάρχουν είδη που χρειάζονται μικρή σκιά.\nΟρισμένα succulents είναι καλύτερα σε σκιασμένες θέσεις, αλλά ο πιο συχνός τόπος συντήρησης τους είναι στα παράθυρα του σπιτιού\nΣτην άρδευση θα πρέπει να καθοδηγείται από το βαθμό της ξηρότητας του εδάφους. Ωστόσο, είναι γνωστό ότι τα χυμώδη σε εσωτερικό χώρο, που μένουν για μια εβδομάδα ή δύο χωρίς παρακολούθηση, επιβιώνουν απόλυτα με την έλλειψη υγρασίας, επειδή από τη φύση είναι έτοιμα για αυτό.\nΤο έδαφος είναι κατά προτίμηση αναπνεύσιμο και εύθρυπτο. Είναι σημαντικό για τα χυμώδη νοικοκυριά να παρέχουν ένα καλό στρώμα αποστράγγισης.\nΌσο μεγαλύτερη είναι η διαφορά στο χρώμα των φύλλων διαφορετικών χυμών που φυτεύονται δίπλα-δίπλα, τόσο πιο ασυνήθιστο είναι η σύνθεση του τοπίου\nΓια όλα τα χυμώδη, η φροντίδα στο σπίτι αρχίζει με σωστή φύτευση. Η χωρητικότητα καθισμάτων πρέπει να είναι σχεδόν επίπεδη. Ως υπόστρωμα, χρησιμοποιήστε συμβατική δασική γη που αναμιγνύεται με 1/4 ποτάμι άμμου και 1/5 ξυλάνθρακα.\nΤα σουκουμένια συχνά βρίσκονται σε φλατάρια, ο διαφανής πυθμένας τους επιτρέπει ανοιχτά να δείχνουν στρώματα εδάφους και άμμου\nΔιάδοση των παχύφυτων με μοσχεύματα και φύλλα στελέχους. Ο χωριστός στέλεχος δεν μπορεί να τοποθετηθεί σε νερό, είναι απαραίτητο να το αφήσει να στεγνώσει για δύο ημέρες, και στη συνέχεια να φυτέψει αμέσως στο έδαφος. Τα φύλλα τοποθετούνται απλά σε υγρό έδαφος, αφήνοντάς τα ανοιχτά. Ο καλύτερος χρόνος για αναπαραγωγή είναι από τον Απρίλιο έως τον Αύγουστο.\nΕάν χρησιμοποιείτε σπόρους παχύφυτων για αναπαραγωγή, θα πρέπει να επιλέξετε ένα ωραίο και φρέσκο υλικό. Το να το φτιάχνεις στο σπίτι είναι δύσκολο, οπότε αξίζει να σκεφτείς έναν απλούστερο, πιο βλαστικό τρόπο αναπαραγωγής.\nΣημαντικό! Θέλετε να ζυμώνετε σπιτικά τακτικά - να τα κρατάτε σε ασκητικές συνθήκες, με φτωχό έδαφος, ελάχιστο πότισμα και σε επίπεδη κατσαρόλα.\nΓια όσους κυριαρχούν μόνο τα σουκλένια και φροντίζουν για αυτά, ετοιμάσαμε τα 10 πιο δημοφιλή είδη.\nAgava Victoria Regina - ένας εκπρόσωπος των ποικιλιών φύλλων. Είναι ενδιαφέρον με το σφαιρικό σχήμα του, το οποίο δημιουργείται από πυκνά φύλλα μήκους 15-20 cm, με λευκές λωρίδες κατά μήκος των άκρων. Η αγάπη για το φως, δεν ανέχεται την υπερβολική υγρασία, ανταποκρινόμενη σε αυτή με την αποσύνθεση της βάσης ροζέτας.\nΤα σαρκώδη τριγωνικά φύλλα του Agave της Βασίλισσας Βικτώριας μέχρι 15 εκατοστά είναι φτερωτά με άσπρο και σχηματίζουν τη σωστή ροζέτα\nMilch Milla ή "στέμμα των αγκάθια", τα πιο δημοφιλή χυμώδη σε αρχάριους κηπουρούς. Πρόκειται για ένα φραγκόσυκο, τα άκρα των στελεχών του είναι διακοσμημένα με επιμήκη, ματ-πράσινα φύλλα. Τα άνθη συλλέγονται σε πολύπλοκες ταξιανθίες και είναι βαμμένα σε λευκές, ροζ και κίτρινες αποχρώσεις.\nΤα Molochai έρχονται σε διάφορες μορφές - παρόμοια με τους κάκτους και τους θάμνους\nLithops ή "ζωντανές πέτρες" - μια ιδανική άποψη για τη ροκάρια. Ο Lithops μιμείται έτσι μικρούς ογκόλιθους που είναι δύσκολο να δει κανείς ανάμεσα σε πραγματικές πέτρες. Τον λατρεύουν τον λαμπερό ήλιο, ανθίζουν τον Ιούλιο-Αύγουστο, οι ταξιανθίες μοιάζουν με το χαμομήλι. Παρά την εγγύτητα με τη γη, το είδος είναι πολύ ανθεκτικό σε ασθένειες και παράσιτα.\nΟι Λιτόψες λόγω μειωμένων φύλλων μοιάζουν με βότσαλα, κοράλλια ή βότσαλα στη θάλασσα\nΔέντρο αιωνίου - αυτός είναι ένας θάμνος, ύψους έως 90 εκατοστά, με όμορφα, που συλλέγονται στα δεξιά ροζέτες, πράσινα ή κόκκινα φύλλα. Προτιμά το φωτεινό φως τόσο το καλοκαίρι όσο και το χειμώνα. Ως διακοσμητικό φυτό που χρησιμοποιείται σε ιαπωνικούς πέτρινους κήπους, αλπικούς λόφους, φαίνεται καλό στο περβάζι.\nΑσυνήθιστο κίτρινο-πράσινο χρώμα των φύλλων του eionium\nΟι άκρες των γυαλιστερών φύλλων του αιονίου του δέντρου μπορεί να είναι σχεδόν μαύρες, πράγμα που δίνει απίστευτο διακοσμητικό αποτέλεσμα\nΤο Echeveria είναι αγαύη είναι γνωστό σε πολλούς κηπουρούς. Όσο για όλα τα χυμώδη, η φροντίδα στο σπίτι για αυτό το είδος δεν απαιτεί μεγάλη προσπάθεια. Αν μιλάμε για διακοσμητικές ιδιότητες, τότε αρκεί να φανταστούμε ένα πράσινο αυξήθηκε χωρίς στέλεχος, με σαρκώδη φύλλα καλυμμένα με επίστρωση κεριού. Υπό ευνοϊκές συνθήκες, ανθίζει στις αρχές του καλοκαιριού, απελευθερώνοντας βέλη 30-40 cm με κόκκινα-κίτρινα άνθη στις κορυφές.\nEcheveria - ένα από τα αγαπημένα των κηπουρών και αρχάριων. Οι διακοσμητικές του ιδιότητες σάς επιτρέπουν να το συνδυάσετε και να το συμπληρώσετε με οτιδήποτε\nSizo-ιώδες χρώμα ματ φύλλα echeveria\nStapelia - ένα από τα πιο διακοσμητικά είδη. Τόσο το σχήμα του λουλουδιού όσο και το χρώμα προκαλούν θαυμασμό για όλους όσοι το βλέπουν. Ωστόσο, αξίζει να εισπνεύσετε το άρωμα του λουλουδιού των σταλαπίων και έρχεται μια ατυχής απογοήτευση: η μύτη σας χτυπάει από μια σταθερή αμμπερίδα που πέφτει. Το φυτό γονιμοποιείται από μύγες, γι 'αυτό και μυρίζει έτσι ώστε να προσελκύει έντομα. Αλλά, παρά ένα τέτοιο αντιφατικό επιχείρημα, οι κηπουροί είναι ευτυχείς να τοποθετήσουν τους συνδετήρες σε βράχια και αλπικούς λόφους.\nΤο Stapelia flavopurpurea είναι μία από τις ποικιλίες του Stapelia, του οποίου το είδος αποτελείται από περίπου 100 ποικιλίες\nStapelianthus arenarius Η Μαδαγασκάρη είναι ένα πανέμορφο νησιώτικο λουλούδι. Όπως όλα σχεδόν τα succulents, αισθάνεται καλά σε ένα υγρό περιβάλλον αέρα\nGasteria - στεφανιαία, με παχιά σαρκώδη φύλλα που σχηματίζουν υψηλή ροζέτα. Τα φύλλα καλύπτονται άφθονα με προεξοχές και φωτεινά σημεία. Το ριζικό σύστημα είναι ανεπαρκώς ανεπτυγμένο, οπότε θα πρέπει να προσέχετε ιδιαίτερα το πότισμα του λουλουδιού. Ανοίγει στην αρχή της άνοιξης, ρίχνει έξω από το κέντρο της ροζέτας μια μακρά ακίδα λουλουδιών με φωτεινά πορτοκαλί ή λευκά λουλούδια, παρόμοια με επιμήκη κουδούνια.\nΤο Gasteria απαιτεί προσοχή στη φροντίδα, αφού το ριζικό του σύστημα είναι ανεπαρκώς ανεπτυγμένο. Μπορείτε να το κρατήσετε σε πολύ μικρές γλάστρες\nAbrometella σχετίζεται με τον ανανά, που αντιπροσωπεύει τη μορφή του νάνος. Το εργοστάσιο δεν έχει μία έξοδο, συλλέγει πολλές μικρές εξόδους σε ένα μαξιλάρι ή ένα χορτάρι, σχηματίζοντας από αυτούς μια υπέροχη μπάλα. Αναπτύσσεται σε φτωχά εδάφη, κάτω από έναν λαμπερό ήλιο.\nΗ αρωτετέλλα σχετίζεται με τον ανανά. Αποτελεί ένα πυκνό στρογγυλεμένο μαξιλάρι από τις ρόδακες μικρών πράσινων φύλλων\nΑλόη Βέρα - μια τακτική για περβάζια παραθύρων και συνθέσεις κήπου. Πλούσια ροζέτα σχηματίζεται από ψηλά βέλη σε σχήμα φύλλου, με σαρκώδη σάρκα και μαλακό, πράσινο χρώμα. Οι άκρες των φύλλων είναι πλαισιωμένες από μικρά αγκάθια. Αναφέρεται στα φαρμακευτικά φυτά.\nΤροπικός κήπος με φυτά αλόης βέρα\nΑργυρόδερμα, ένας άλλος εκπρόσωπος των "ζωντανών πέτρων", με εκπληκτικά, γκριζοπράσινα ή ασβεστωμένα φύλλα ροζέτες. Τα λουλούδια είναι σαν asters. Το εργοστάσιο είναι ιδανικό για τη διακόσμηση βράχων και θεαματικών συνθέσεων στο σπίτι.\nΤο Αργυρόδερμα, όπως και οι «ζωντανοί λίθοι» των λιθοπών, εκπλήσσει τη φαντασία με μια μορφή - μοιάζει με τεχνητή, κανονική και γεωμετρική\nΤα λουλούδια των αργυροδερμάτων είναι πολύ μεγάλα σε σύγκριση με το μέγεθος ολόκληρου του φυτού, φωτεινά και διακοσμητικά\nΌλοι αυτοί οι τύποι χυμών μπορούν συχνά να βρεθούν σε συνθέσεις τοπίου, ταιριάζουν καλά στο εσωτερικό των διαμερισμάτων της πόλης.\nΜια πολύ μεγάλη οικογένεια λιπαρών σκύλων - εξαιρετικά δημοφιλής στην κηπουρική. Όλα τα αγαπημένα δέντρα χρήματος σχετίζονται με αυτόν\nΤα σουκλένια φαίνονται πανέμορφα σε οποιοδήποτε εσωτερικό χώρο, είτε πρόκειται για ένα σπίτι ή ένα διαμέρισμα πόλης, και οι διακοσμητικές δυνατότητές τους είναι απλά ατελείωτες\nFlorarium με τα χέρια τους: μια βήμα-βήμα master class για να δημιουργήσετε ένα εκπληκτικό μίνι κήπο πίσω από το γυαλί\nAskue: Bu nedir ve onunla nasıl elektrik tasarrufu yapabilirsiniz?\nEv içi için yapay çiçekler: nasıl etkili bir ev dekore etmek\nJangan percaya mata anda: 60+ kesedaran yang luar biasa dari ilusi optik di pedalaman\nKuinka valita julkisivujen liukuoviset vaatekaapit? Suunnittelijoiden tyypit, materiaalit ja suositukset\nSodo gatvių lempa su saulės baterijomis (50 nuotraukų): magija jūsų sodui\nΆνετη ζωή έξω από την πόλη: ανασκόπηση των καλύτερων έργων μονοκατοικιών με γκαράζ\nMedienos savigravimas: 45 efektyvių namų technologijų pavyzdžių\nPorcja świątecznego stołu: subtelności etykiety i 95 wariantów nienagannego wystroju\nKako povezati internetsku utičnicu: pripremu i upute za korak po korak\nסגנון כפרי בפנים: 50 + גלגול הטוב ביותר של שיק הכפר\nKirályi muskátli vagy pelargonium (45 fotó): arisztokrata buja felszereléssel\n내부의 회색 색상 조합 (41 장) : 제한된 웅장 함\nAhşap bir evin içinde bitirme: malzeme seçimi ve 70 adet sıcak ve estetik çözüm önerisi\nKolonialinen tyyli sisustuksessa: 85+ valokuvaa valituista toteutuksista\nJapon perdelerinin 50 Fikirleri: Pencerelerin tasarımında doğu kelimesi (fotoğraf)\nDekorácia steny vlastnými rukami (61 obrázkov): transformácia domu


Θεατρικό Εργαστήρι Περιπλάνηση\nΘεατρική Ομάδα Πλάνη\nΗ Θεατρική Ομάδα Πλάνη είναι μια ταλαντούχα ομάδα που επί 11 χρόνια έχει αδιάλειπτη παρουσία στα θεατρικά δρώμενα της Αθήνας, ξεφεύγοντας από τα κοινότυπα. Το εργαστήρι Περιπλάνηση είναι η ομάδα της Πλάνης που ασχολείται με την εκπαίδευση και την διάδοση της θεατρικής τέχνης σε όποιον ενδιαφέρεται. Όπως λέει και το slogan του, απευθύνεται σε αυτούς που στον ελεύθερο τους χρόνο προτιμούν την τέχνη\nΕπιχειρήσαμε να δώσουμε την αίσθηση μιας θεατρικής σκηνής στην οποία παρατηρούνται προετοιμασίες για το ανέβασμα θεατρικής παράστασης. Το εικαστικό δημιουργήθηκε από διαφορετικής προέλευσης εικαστικά στοιχεία τα οποία συνδυάστηκαν κατά τέτοιο τρόπο ώστε να δένουν μεταξύ τους σε θέματα προοπτικής, φωτισμού και μεγέθους. Σκοπός ήταν να μπει ο ενδιαφερόμενος στο κλίμα της προετοιμασίας και των παρασκηνίων μιας θεατρικής παράστασης.


Οι σπόροι της ζωής: τα πάντα για το αλεύρι | κουζινα , γευσεις | womenonly.gr\nΟι σπόροι της ζωής: τα πάντα για το αλεύρι\nΕν αρχή ην... το σιτάρι και όλα τα δημητριακά,δώρα της γης, που μας προσφέρουν το πολύτιμο για τη διατροφή μας αλεύρι.\nΟι περισσότεροι από εμάς μεγαλώσαμε πιστεύοντας ότι το λευκό ψωμί -που κατά κύριο λόγο πωλείται στους φούρνους- και το ψωμί ολικής άλεσης φτιάχνονται από αλεύρι που προέρχεται από διαφορετικά δημητριακά, πιθανά γιατί διαφέρουν σε χρώμα και υφή.\nTο αλεύρι που χρησιμοποιείται για το λευκό ψωμί φτιάχνεται από ιδιαίτερα επεξεργασμένο σιτάρι. Για την ακρίβεια, τα αρτοποιεία παρασκευάζουν ζυμάρι από λευκό αλεύρι, το οποίο καμιά φορά παίρνει τη σκουρόχρωμη χροιά του από διά-φορα πρόσθετα, όπως μελάσες, καμμένη ζάχαρη ή και καραμέλα.\nAν και το λευκό αλεύρι που αγοράζουμε στο σούπερ μάρκετ γράφει ότι είναι «εμπλουτισμένο» ή και «ενισχυμένο», θα πρέπει να έχουμε υπόψη μας ότι μόνον 4 από τα 22 θρεπτικά συστατικά που έχουν καταστραφεί κατά τη διάρκεια της εκβιομηχανοποιημένης παραγωγής αντικαθίστανται με τη μορφή του «εμπλουτισμού». Tην ίδια στιγμή, ο εμπλουτισμός ως πρακτική δεν μπορεί να καλύψει το κενό που αφήνει η καταστροφή των φυτικών ινών στη διαδικασία παραγωγής. Oι φυτικές ίνες αποτελούν σημαντικό κομμάτι της καθημερινής μας δίαιτας. Πέρα από τις βασικές τους ιδιότητες, οι φυτικές ίνες είναι ταυτόχρονα και αυτό που μας «χορταίνει» δημιουργώντας την αίσθηση του κορεσμού. Tην ίδια στιγμή, είναι πια καθολικά αποδεκτό ότι τα δημητριακά ολικής άλεσης βοηθούν σημαντικά στον έλεγχο της χοληστερόλης και πιθανά αποτελούν σημαντική ασπίδα προστασίας απέναντι στον διαβήτη. Γι’ αυτό, την επόμενη φορά που θα αγοράσετε αλεύρι, θυμηθείτε ότι οι λέξεις όπως «χωριά- τικο» ή «παραδοσιακό» στο πακέτο δεν αντιπροσωπεύουν στην πραγματικότητα τίποτα. Δείτε τη λίστα των συστατικών. Είναι σημαντικό να αναγράφεται πρώτο το σιτάρι ολικής άλεσης.\nΟλοι μας κάποια στιγμή βρεθήκαμε στο σούπερ μάρκετ και νιώσαμε δέος μπροστά στις δεκάδες επιλογές στο ράφι με το αλεύρι. Πριν, όμως, το «δέος» γίνει καθημερινή πρακτική, θα πρέπει να καταλάβουμε ότι υπάρχουν διαφορετικοί τύποι αλεύρων (για διαφορετικές χρήσεις), τους οποίους θα προσπαθήσουμε να κωδικοποιήσουμε στη συνέχεια.


ΠΑΟΚ: Ύμνοι για Λουτσέσκου - "Ήρθε για να τα πάρει όλα... - Sportdog.gr - Αθλητικά Νέα | Ειδήσεις | Sport\n28/09/21 - 22:44\nΎμνοι για Λουτσέσκου - "Ήρθε για να τα πάρει όλα στον ΠΑΟΚ - Είναι ο κατάλληλος άνθρωπος..."\nΣε ραδιοφωνικό σταθμό της Θεσσαλονίκης μίλησε ο πρώην ποδοσφαιριστής του Δικεφάλου του Βορρά, Κοστίν Λάζαρ, όπου αναφέρθηκε στον Ρουμάνο τεχνικό της ομάδας, αλλά και τους στόχους που έχει θέσει.\nΚοστίν Λάζαρ - ΠΑΟΚ: Στην εκπομπή "Στη Σέντρα" του Metropolis 95.5 μίλησε ο Ρουμάνος πρώην ποδοσφαιριστής του Δικεφάλου του Βορρά, όπου αναφέρθηκε στον συμπατριώτη του τεχνικό της ομάδας, τονίζοντας πως έχει έρθει στη Θεσσαλονίκη για να κατακτήσει τα πάντα.\nΓια Λουτσέσκου: "Είναι ο κατάλληλος άνθρωπος στην κατάλληλη θέση. Είναι εξυπνος, έχει πειθαρχία. Προετοιμάζει καλά την ομάδα του. Είναι ένας από τους καλύτερους προπονητές που έχω συναντήσει. Μιλήσαμε για τις προπονήσεις. Θέλει να έχει πρόοδο η ομάδα του και αυτός είναι ο στόχος του σε κάθε παιχνίδι".\nΓια το αν ξεχώρισε κάποιον παίκτη στις προπονήσεις: "Αυτός είναι ο σωστός δρόμος. Είναι όλοι οι παίκτες προσαρμοσμένοι στα δεδομένα του Ραζβάν. Είχα ξεχωρίσει Βαρέλα, Βιεϊρίνια και Τζόλη".\nΓια το αν μπορεί να πάρει τον τίτλο: "Ο Ραζβάν θέλει να κερδίσει τα πάντα και θέλει οι παίκτες να δίνουν το 200%. Ο στόχος του είναι το πρωτάθλημα, το κύπελλο και μια καλή πορεία στην Ευρώπη".\nΓια Μπίσεσβαρ και Πασχαλάκη: "Ο Μπίσεσβαρ δημιουργεί το παιχνίδι και ο Πασχαλάκης μπορεί να πάει ακόμη ψηλότερα. Έχει περιθώρια βελτίωσης και βρίσκεται σε καλή αγωνιστική κατάσταση", είπε ο πρώην ποδοσφαιριστής του ΠΑΟΚ, Κοστίν Λάζαρ.


ΝΤΟΚΟΥΜΕΝΤΟ: «ΕΓΚΛΗΜΑΤΙΕΣ ΠΟΛΕΜΟΥ» ΧΑΡΑΚΤΗΡΙΖΕΙ ΤΟΥΣ ΤΣΑΜΗΔΕΣ ΜΕ ΣΩΡΕΙΑ ΑΠΟΦΑΣΕΩΝ ΤΟ ΕΙΔΙΚΟ ΔΙΚΑΣΤΗΡΙΟ ΔΟΣΙΛΟΓΩΝ ΤΩΝ ΙΩΑΝΝΙΝΩΝ!..\nΑρχική σελίδα2ΝΤΟΚΟΥΜΕΝΤΟ: «ΕΓΚΛΗΜΑΤΙΕΣ ΠΟΛΕΜΟΥ» ΧΑΡΑΚΤΗΡΙΖΕΙ ΤΟΥΣ ΤΣΑΜΗΔΕΣ ΜΕ ΣΩΡΕΙΑ ΑΠΟΦΑΣΕΩΝ ΤΟ ΕΙΔΙΚΟ ΔΙΚΑΣΤΗΡΙΟ ΔΟΣΙΛΟΓΩΝ ΤΩΝ ΙΩΑΝΝΙΝΩΝ!..\nΤο… «Τσάμικο», τέθηκε για πρώτη φορά στον πρωθυπουργό Κων. Μητσοτάκη τον Μάϊο του 1992 στο Τίρανα. Εξω από το πρωθυπουργικό γραφείο, περίπου 200 Τσάμηδες με πλακάτ, φώναζαν συνθήματα. Επικεφαλής τους ένας καλοντυμένος, που τόλμησα να τον ρωτήσω, τι θέλουν; «Να γυρίσουμε στην πατρίδα μας την Τσαμουριά», απάντησε. Και γιατί φύγατε; ξαναρώτησα. «Μας έδιωξε ο φασίστας ο Ζέρβας».\nΤη στιγμή που του είπα, «κάτι θα κάνατε και σας έδιωξε» και περίμενα την απάντηση του, με φώναξε ο συνάδελφος μου Γ. Κοντογιάννης, να σπεύσω στο πρωθυπουργικό γραφείο γιατί θ’ άρχιζε η συνέντευξη Τύπου...\nΑπό τις πρώτες ερωτήσεις που δέχτηκε ο Κ. Μητσοτάκης, ήταν « αν θα επιτρέψει η Ελλάδα την επιστροφή των Τσάμηδων στην πατρίδα τους και αν θα τους επιστραφούν οι περιουσίες τους».\nαπάντηση του ήταν γενναία: « Δεν υπάρχει θέμα επιστροφής των Τσάμηδων στην Ελλάδα. Πρόκειται περί εγκληματιών πολέμου σύμφωνα με Αποφάσεις δικαστηρίων, των νόμων και του Συντάγματος και είναι ανεπιθύμητοι στην Ελλάδα!» Δίπλα του, ο ομόλογος του Αλεξάντερ Μέξι, που δεν περίμενε τέτοια απάντηση, έμοιαζε να είχε ζεματισθεί!… Ποιοι είναι όμως οι Τσάμηδες και γιατί είναι εγκληματίες πολέμου;\nΤο 1923, μετά την υπογραφή της Συνθήκης της Λωζάνης για την υποχρεωτική ανταλλαγή των πληθυσμών, οι μουσουλμάνοι Τσάμηδες ήταν ανταλλάξιμοι και έπρεπε να φύγουν στην Τουρκία.\nΌμως τότε, μετά από παρέμβαση της Ιταλίας ο δικτάτορας Θεόδωρος Πάγκαλος ενέδωσε στο αίτημα του Μουσολίνι να παραμείνουν. Και στις 28-10-1940 ο Μουσολίνι στο τελεσίγραφο του κατηγορεί την Ελλάδα για τον φόνο του πράκτορα τους, του τσάμη ληστή Νταούτ Χότζα… Τότε στη Θεσπρωτία ζούσαν περίπου 20.000 Τσάμηδες.\nΌταν έφυγαν οι Ιταλοί, συνεργάστηκαν στενά με τους Γερμανούς, συνεχίζοντας τα εγκλήματα τους. Φόρεσαν γερμανικές στολές, περιβραχιόνιο με τον αγκυλωτό σταυρό και προέβαιναν σε δολοφονίες, σφαγές, βιασμούς κοριτσιών, εμπρησμούς κατοικιών και αρπαγή ελληνικών περιουσιών. Εκτέλεσαν τον μανιάτη νομάρχη Γεώργιο Βασιλάκο και 49 προκρίτους της Παραμυθιάς στις 29-9-1943, που ήταν εμπόδιο στο σχέδιο τους, να αποσπασθούν από την Ελλάδα και να ενσωματωθούν στην Αλβανία.\nΌταν έφυγαν στις 21-9-1944 οι Γερμανοί, οι δοσίλογοι Τσάμηδες, έφυγαν μόνοι ή εκδιώχθηκαν στην Αλβανία, από τον ΕΔΕΣ του στρατηγού Ναπολέοντα Ζέρβα.\nΤο 1945, άρχισαν στο Ειδικό δικαστήριο Δοσιλόγων Ιωαννίνων, δίκες, για τις 632 δολοφονίες Ελλήνων, 428 απαγωγές κι εξαφανίσεις, 209 βιασμούς κορασίδων, 2.332 πυρπολήσεις κατοικιών 53 λεηλασίες χωριών και κλοπές κοπαδιών ζώων.\nΕκδόθηκαν 1.700 αποφάσεις, καταδικάστηκαν 1.930 Τσάμηδες ερήμην εις θάνατον, ως εγκληματίες πολέμου και συνεργάτες κατακτητών. Θρασύτατα ομιλούν για «γενοκτονία» και είναι λυπηρό που υπάρχουν Έλληνες, «προοδευτικοί της Αριστεράς», που υποστηρίζουν φασίστες, ναζιστές,\nδολοφόνους και δοσίλογους, που έχουν προβεί προσφάτως σε βομβιστικές επιθέσεις στο Αστυνομικό Τμήμα και τη μητρόπολη Παραμυθιάς, ενώ ετοίμασαν κι ένοπλο στρατό 5.000 ανδρών, τον UCC, για να… ελευθερώσουν την Τσαμουριά!


Τέλος στην αρίθμηση εκδόσεων για την HTML - Freeweird\nΗ HTML5 θα είναι η τελευταία που θα εμφανίζει αριθμό έκδοσης, αφού η γλώσσα θα μετατραπεί σε συνεχώς εξελισσόμενο πρότυπο (“living standard”). Οι λόγοι της απόφασης αυτής εντοπίζονται στα πολλά αιτήματα για προσθήκη νέων χαρακτηριστικών στην HTML5, που θα είχαν ως αποτέλεσμα σημαντική καθυστέρηση στο να θεωρηθεί το πρότυπο ως «πλήρες» και να δοθεί ως τέτοιο στο κοινό.\nΗ ανακοίνωση πραγματοποιήθηκε από μέλος του Web Hypertext Application Technology Working Group (WHATWG), που είναι συνυπεύθυνο, μαζί με το W3C, για την ανάπτυξη της HTML. Το χρονικό σημείο σημείο που επιλέχθηκε, ωστόσο, δεν μπορεί να μην εγείρει ορισμένα ερωτήματα. Κι αυτό γιατί λίγες μέρες νωρίτερα, το W3C είχε παρουσιάσει το νέο επίσημο λογότυπο της HTML5, στο οποίο ο αριθμός της έκδοσης καταλαμβάνει κυρίαρχη θέση.\n〈 Προβολή των νέων σχολίων σε πραγματικό χρόνο (χωρίς refresh) δοκιμάζει το Facebook\n〉 Beta έκδοση με περισσότερες σελίδες και προβολή σε ημερολόγιο για το Wayback Machine


πρίσμα της παραγωγικότητας Ολιστική προσέγγιση" Κρικέλλα Αλκινόη-Ιατρός Εργασίας Πετροχείλου Αικατερίνη-Κλινική Ψυχολόγος - PDF ΔΩΡΕΑΝ Λήψη\nDownload "πρίσμα της παραγωγικότητας Ολιστική προσέγγιση" Κρικέλλα Αλκινόη-Ιατρός Εργασίας Πετροχείλου Αικατερίνη-Κλινική Ψυχολόγος"\n1 "Η χρόνια νόσος μέσα από το πρίσμα της παραγωγικότητας Ολιστική προσέγγιση" Κρικέλλα Αλκινόη-Ιατρός Εργασίας Πετροχείλου Αικατερίνη-Κλινική Ψυχολόγος\n2 ΟΡΓΑΝΩΣΗ ΥΠΗΡΕΣΙΑΣ ΙΑΤΡΙΚΗΣ ΕΡΓΑΣΙΑΣ Η ιατρική ομάδα της COSMOTE, αποτελείται από: 9 Ιατροί Εργασίας (ΙΕ) (Αττική & Εγκαταστάσεις εκτός Αττικής) 1 Νοσηλεύτρια Π.Ε. (Παιανία) 1 Νοσηλεύτρια Δ.Ε. (Θεσσαλονίκη) 2 Επισκέπτριες Υγείας (Αχαρνών & Μέγαρο ΟΤΕ) 2 Ψυχολόγοι (Αθήνα & Θεσσαλονίκη) Η λειτουργία της υγειονομικής ομάδας έχει ως στόχο την διατήρηση της Υγείας του προσωπικού και την εξασφάλιση κατάλληλων συνθηκών εργασίας.\n3 ΑΝΘΡΩΠΟΚΕΝΤΡΙΚΟ ΜΟΝΤΕΛΟ ΔΙΟΙΚΗΣΗΣ Ο εργαζόμενοςαποτελεί αφετηρία και κρίσιμη μονάδα στην παραγωγική διαδικασία. Η ποιότητατου τελικού παραγόμενου προϊόντος συνδέεται άμεσαμε την επάρκεια και αποτελεσματικότητα του εργατικού δυναμικού. Σκοπός της Διοίκησης είναι η ουσιαστική υποστήριξητου εργατικού δυναμικού ώστε αυτό να παραμένει υγιές, ασφαλές και παραγωγικό.\n4 ΑΝΘΡΩΠΟΚΕΝΤΡΙΚΟ ΜΟΝΤΕΛΟ ΔΙΟΙΚΗΣΗΣ Προϊστάμενος & Συνεργάτες Διοίκηση Επιχείρησης Εργαζόμενος &Χρόνια Νόσος Υπηρεσία Ιατρικής Εργασίας Ομάδα Υγείας & Ασφάλειας\n5 ΣΚΟΠΟΙ ΠΡΟΓΡΑΜΜΑΤΟΣ «Προαγωγή της υγιούς εργασίας για ανθρώπους με χρόνιες ασθένειες» Η αποτελεσματική υποστήριξη του ανθρώπινου δυναμικού. Η εξασφάλιση της θέσης εργασίας ανάλογα με τις δεξιότητες και τις ακαδημαϊκές γνώσεις του εργαζομένου. Η εξασφάλιση της παραγωγικότητας, μέσω της αποτελεσματικής διαχείρισης ασθένειας(σωματικής-ψυχικής). Η προαγωγή σωματικής και ψυχικής υγείας. Η ευαισθητοποίηση των συνεργατών, σχετικά με τη σημασία της υποστήριξης εργαζόμενων με χρόνιες νόσους. Η ευαισθητοποίηση της Διοίκησης, ώστε να διαδραματίσει ενεργό ρόλο στην υποστήριξη και επανένταξη του εργαζόμενου. Η συνεχής συνεργασία (διαδικασία feedback) διεπιστημονικής ομάδας με τους υπεύθυνους Υγείας & Ασφάλεια, τη Διοίκηση, το Ανθρώπινο Δυναμικό και τα στελέχη της εταιρείας.\n6 ΔΙΑΔΙΚΑΣΙΑ FEEDBACK Διεπιστημονική Ομάδα Εργαζόμενος Ομάδα Υγείας & Ασφάλειας Διοίκηση Διοίκηση HR Προϊστάμενος & Συνεργάτες\n7 ΑΡΧΕΣ ΟΛΙΣΤΙΚΗΣ ΠΡΟΣΕΓΓΙΣΗΣ Ο σχεδιασμός της προσέγγισης ακολουθεί σταθερές αρχές: ολιστική αντιμετώπιση του εργαζομένου και ενεργό συμμετοχή του σεβασμό,στήριξη της ομάδας στην οποία επιχειρείται η ένταξη καλλιέργεια πνεύματος συνεργασίας της διεπιστημονικής ομάδας, του Π/νου τμήματος και της αντίστοιχης ομάδας HR Τμήματος - επιχείρησης.\n8 ΣΥΣΤΑΤΙΚΑ ΣΤΟΙΧΕΙΑ ΟΛΙΣΤΙΚΗΣ ΠΡΟΣΕΓΓΙΣΗΣ Η ομάδα στόχου περιλαμβάνει όσους επηρεάζονται από την προσέγγιση (εργαζόμενο και την οικογένειά του, στελέχη εταιρείας, συνεργάτες). Η προσέγγιση εστιάζεται στην χρονιότητα της νόσου και στην παραγωγική αξιοποίηση του εργαζόμενου. Η συμβουλευτική υποστήριξη των ψυχικά πασχόντων (συνεργασία Ιατρού Εργασίας, Ψυχολόγου και θεράποντα ιατρού εργαζόμενου) είναι τμήμα της προσέγγισης.\n9 ΑΛΓΟΡΙΘΜΟΣ ΠΡΟΣΕΓΓΙΣΗΣ ΕΡΓΑΖΟΜΕΝΟΥ ΜΕ ΧΡΟΝΙΑ ΝΟΣΟ Συνεργασίαμε τον εργαζόμενο ή και την οικογένεια του. Εκτίμησηιατρικού ιστορικού-ιατρικού αρχείου από τη διεπιστημονική ομάδα και κλινική αξιολόγηση χρονίως πασχόντων. Επικοινωνίαμε θεράποντεςιατρούς και άλλους ειδικούς που εμπλέκονται στην υποστήριξη του πάσχοντος. Σχεδιασμόςγια πιθανή τροποποίηση της θέσης εργασίας. Συνεργασία με στελέχη εταιρείας και HR. Συνεχής αξιολόγηση της πορείας του εργαζόμενου.\n10 ΕΡΓΑΛΕΙΑ ΠΡΟΣΕΓΓΙΣΗΣ Φάκελος υγείας εργαζομένου Περιοδικός προληπτικός έλεγχος εργαζομένου Κλινική εξέταση από ΙΕ Εργαστηριακές εξετάσεις Οφθαλμολογικός έλεγχος Μυοσκελετική αξιολόγηση Εξειδικευμένα προγράμματα παρακολούθησης υγείας (Τεχνικοί, Εναερίτες) Workshops για τη σωστή θέση εργασίας κ.α Εκτίμηση αγχώδους και καταθλιπτικής συμπτωματολογίας\n11 ΡΑΣΕΙΣ ΠΡΟΑΓΩΓΗΣ ΥΓΕΙΑΣ ΠΡΟΛΗΨΗ ΧΡΟΝΙΑΣ ΝΟΣΟΥ Δράσεις πρόληψης χρόνιας νόσου και προαγωγής υγείας, περιλαμβάνουν: Έντυπο υλικό. Ενημερώσεις, δημοσιεύσεις στο intranet της εταιρείας. Παροχή συμβουλευτικών υπηρεσιών. Άσκηση σε τεχνικές αποφυγής στρες και δεξιότητες εξισορρόπησης προσωπικής και εργασιακής ζωής. Συνεργασία με εξωτερικούς φορείς και ειδικούς διαφόρων ειδικοτήτων σε διαλέξεις-ημερίδες με στόχο την ενημέρωση και την ευαισθητοποίηση των εργαζομένων.\n14 ΠΑΡΑΔΕΙΓΜΑ 1 ο Υπάλληλος 35 ετών προσήλθε με ψηλαφητό οζίδιο στο μαστό, αξιολογήθηκε από Ι.Ε. παραπέμφθηκε σε μαστολόγο και διαγνώστηκε Caμαστού. Η διεπιστημονική ομάδα υποστήριξε την εργαζόμενη σε όλη τη διαδικασία (διάγνωση, επέμβαση, θεραπεία, αποκατάσταση). Με την επιστροφή στην εργασία της, αξιολογήθηκε από Ι.Ε. και ψυχολόγο. Εκδόθηκε ΒΚ (τροποποιήσεις στη θέση εργασίας). Επικοινωνία με τον Π/νο τμήματος. Οδηγίες για την ανάθεση καθηκόντων, την ένταση της εργασίας, τη διαχείριση των συναισθηματικών μεταπτώσεων της εργαζόμενης στις διάφορες φάσεις. Διασύνδεση της με εξειδικευμένο εξωτερικό φορέα. Η εργαζόμενη αξιολογείται ανά 3μηνο από την Ι.Ε. και την ψυχολόγο.\n15 ΠΑΡΑΔΕΙΓΜΑ 2 ο Άνδρας με ιδεοψυχαναγκαστική διαταραχή, με ψυχωσικά στοιχεία, επανήλθε μετά από 2ετή απουσία. Συναντήσεις Ι.Ε.,ψυχολόγου, εργαζόμενου με στόχο την προδιαγραφή νέας θέσης και τη στήριξη του. Η οικογένεια υποστήριξε τον υπάλληλο στην αρχική φάση επανένταξης, ώστε να αποκτήσει καλές εργασιακές συνήθειες (π.χ. να σηκώνεται το πρωί στην ώρα του, να ετοιμάζεται εγκαίρως ώστε να μην καθυστερεί στην εργασία του). Η διεπιστημονική ομάδα συνεργάστηκε στενά με τον Π/νο κατά τη φάση προσαρμογής και επανένταξης. Συνεχής αξιολόγηση εργαζόμενου στη θέση εργασίας. Υποστήριξη από ψυχολόγο 2 φορές το μήνα. Συνεργασία ΙΕ, ψυχολόγου με ψυχίατρο εργαζόμενου.\n16 ΔΙΑΔΙΚΑΣΙΑ ΑΞΙΟΛΟΓΗΣΗΣ ΠΡΟΓΡΑΜΜΑΤΟΣ Η διαδικασία αξιολόγησης του προγράμματος βρίσκεται σε διαρκή εξέλιξηκαι αποτελεί στόχο της ομάδας δράσης. Συγκεντρώνονται στοιχεία για την εξέλιξηυγείας του εργαζόμενου, τις παρεμβάσεις, το αποτέλεσμα στη συμπτωματολογία του, την αξιολόγησή του από τον Π/νο και άλλα κριτήρια, όπως, π.χ. τις ημέρες απουσίας ανά μήνα,δείκτες παραγωγικότητας κ.α.\n17 ΔΙΑΔΙΚΑΣΙΑ ΑΞΙΟΛΟΓΗΣΗΣ ΠΡΟΓΡΑΜΜΑΤΟΣ Αξιολογείται συστηματικάη εξέλιξη της κατάστασης υγείας εργαζομένων που δέχονται παρέμβαση: Μείωση σωματικών συμπτωμάτων-κλινική εκτίμηση. Μείωση συμπτωμάτων άγχους & κατάθλιψης - ερωτηματολόγια, κλινική εκτίμηση. Μείωση απουσιών-μηνιαίος έλεγχος απουσιασμού. Αύξηση αισθήματος αφοσίωσης και ενασχόλησης με την εργασία. Συνεχής & σταθερή επικοινωνία με υπάλληλο και προϊστάμενο του/της.\n18 ΔΥΣΚΟΛΙΕΣ ΥΠΟΣΤΗΡΙΞΗΣ ΤΩΝ ΕΡΓΑΖΟΜΕΝΩΝ ΜΕ ΧΡΟΝΙΕΣ ΝΟΣΟΥΣ 1 Σύνθετη τεκμηρίωση πάθησης. 2 Χρονικές καθυστερήσεις - Πολυπλοκότητα των διαδικασιών. 3 Η οικονομική κρίση έχει επιδεινώσει την ποιότητα των παρεχόμενων υπηρεσιών.\n19 Η διεπιστημονική ομάδα συμμετέχει ενεργά στην προσπάθεια του εργαζόμενου να παραμείνει λειτουργικός, παραγωγικόςκαι δημιουργικός.\n1 PH Work Part 2: in-depth case description Case Study Template for Good Practice Background information 1. Country and National Contact Office (NCO) Operational Unit: Ινστιτούτο Κοινωνικής και Προληπτικής


Μαγειρέματα: Πατάτες με πορτοκάλι\n- spoonstories- 15 Δεκεμβρίου 2013 - 3:04 μ.μ.\nΠατάτα στο φούρνο με πορτοκάλι είναι ένας πολύ καλός συνδυασμός και το γεγονός ότι έβαλες ζάχαρη θα το καραμελώσει. Τις βλέπω να γίνονται υπέροχες! Θα το δοκιμάσω σίγουρα αυτές τις μέρες. Καληνύχτα :)\nmia maria 15 Δεκεμβρίου 2013 - 11:47 μ.μ.\nΜου αρέσουν πολύ αυτές οι μικρές πατατούλες! Οι δικές θα πρέπει να έγιναν πολύ αρωματικές και νοστιμότατες!\nsundayspoon 20 Δεκεμβρίου 2013 - 1:49 π.μ.\nΥπέροχες οι baby πατατούλες σου! Ιδανικό συνοδευτικό για τις μέρες των γιορτών! Και όχι μόνο... ;-)


Πού είναι το σχέδιο Β; | Η Εφημερίδα των Συντακτών\nΤο κείμενο-μανιφέστο για την Ευρώπη, που υπογράφουν Μελανσόν (Γαλλία), Φασίνα (Ιταλία), Λαφοντέν (Γερμανία), Κωνσταντοπούλου, Βαρουφάκης (Ελλάδα), έχει μεγάλο ενδιαφέρον. Με τις επισημάνσεις τους για την Ευρώπη και την ευρωζώνη δύσκολα κάποιος που ανήκει στην Αριστερά θα διαφωνήσει. Τι λένε:\n■ Το ευρώ έχει μετατραπεί σε εργαλείο οικονομικής κυριαρχίας της Ευρώπης από μια ολιγαρχία που κρύβεται πίσω από τη γερμανική κυβέρνηση.\n■ Πρέπει να εξαφανιστεί ο ζουρλομανδύας του νεοφιλελευθερισμού και να καταργηθεί το δημοσιονομικό σύμφωνο.\n■ Πρώτο καθήκον, να τερματιστεί η ασυδοσία του Eurogroup. Δεύτερο καθήκον, να τελειώσει το πρόσχημα ότι η Ευρωπαϊκή Κεντρική Τράπεζα είναι απολιτική και ανεξάρτητη. Τρίτο καθήκον, να εργαστούμε ο καθένας στη χώρα του για την πλήρη επαναδιαπραγμάτευση των ευρωπαϊκών συνθηκών.\nΩς εδώ, όλα καλά και ωραία. Τα ζόρια αρχίζουν μετά, δηλαδή στο τι έχουμε και στο τι απαιτείται να κατακτήσουμε:\n■ Οι υπογράφοντες παραδέχονται ότι «χρειαζόμαστε ένα δικό μας σχέδιο Β για να αποτρέψουμε το σχέδιο Β των πιο αντιδραστικών και αντιδημοκρατικών δυνάμεων στην Ευρώπη. Ενα σχέδιο χωρίς αποκλεισμούς, ελκυστικό για την πλειονότητα των Ευρωπαίων». Συμπέρασμα: Οι άλλοι έχουν σχέδιο, η ριζοσπαστική Αριστερά όχι. Θα αρχίσει να το συζητά στη διεθνή διάσκεψη που προτείνουν οι πέντε να γίνει τον Νοέμβριο.\n■ «Για να πετύχει αυτό το σχέδιο απαιτείται ένα υψηλό επίπεδο προετοιμασίας». Συμπέρασμα: Ούτε σχέδιο υπάρχει ούτε υψηλό επίπεδο προετοιμασίας για να συνταχθεί αυτό το σχέδιο, που πρέπει να είναι και ελκυστικό για να διεκδικήσει τις ψυχές και τα μυαλά των ανθρώπων.\n■ «Κανένα ευρωπαϊκό έθνος δεν μπορεί να προχωρήσει προς την απελευθέρωσή του όντας σε απομόνωση». Συμπέρασμα: Οι μονομερείς ενέργειες απέναντι σ’ έναν ισχυρό και αδίστακτο αντίπαλο, όσο ηρωικές κι αν είναι, δεν θα έχουν τύχη χωρίς συμμαχίες και χωρίς υποστήριξη από μεγάλα τμήματα του πληθυσμού. Η «απελευθέρωση μιας χώρας», κατά το «σοσιαλισμός σε μια χώρα», είναι αυταπάτη.\n■ «Οι άλλοι έχουν ένα σχέδιο Β για την Ελλάδα, να τη βγάλουν από την ευρωζώνη με τον χειρότερο τρόπο, με την καταστροφή του τραπεζικού της συστήματος». Συμπέρασμα: Οι άλλοι έχουν σχέδιο για την Ελλάδα, η ριζοσπαστική Αριστερά όχι.\nΠρώτο ερώτημα: Αν τα πράγματα είναι έτσι όπως τα περιγράφουν οι πέντε, είχε περιθώρια η ελληνική κυβέρνηση να κάνει κάτι διαφορετικό απ’ αυτό που έκανε; Αν δεν είχε εναλλακτική λύση, όπως προκύπτει από τα συμφραζόμενα του κειμένου-μανιφέστου, γιατί οι δύο από τους πέντε (Βαρουφάκης, Κωνσταντοπούλου) κατηγορούν τον Τσίπρα -ο ένας ότι ενέδωσε, η άλλη ότι πρόδωσε; Θα προτιμούσαν μια ρήξη με μηδενικές πιθανότητες επιτυχίας, μόνο και μόνο για να ισχυριστούν μετά ότι η κυβέρνηση έμεινε συνεπής; Επί των ερειπίων;\nΔεύτερο ερώτημα: Οι τρεις από τους πέντε εκπροσωπούν μεγάλες χώρες (Γερμανία, Γαλλία, Ιταλία). Αυτές οι χώρες είναι σε θέση, λόγω μεγέθους, παραγωγικών δυνατοτήτων και πολιτικού εκτοπίσματος, να αντέξουν την πίεση και να επιβιώσουν εκτός ευρωζώνης. Η μικρομεσαία, χρεοκοπημένη, καταχρεωμένη και οικονομικά εξαρτημένη από την Ευρώπη Ελλάδα θα μπορούσε;\n«Με την εκλογή Κόρμπιν, το Εργατικό Κόμμα είναι πλέον απειλή για την εθνική, οικονομική και οικογενειακή ασφάλεια». Ποιος το είπε αυτό; Ο πρωθυπουργός της Βρετανίας, της κοιτίδας του κοινοβουλευτισμού, Ντέιβιντ Κάμερον. Για όσους λένε πως ψεκασμένοι υπάρχουν μόνο στην Ελλάδα. Υπάρχουν και στις δήθεν προηγμένες πολιτικά χώρες της Ευρώπης, και μάλιστα κατέχουν υψηλές, τις υψηλότερες, θέσεις εξουσίας.


Ποιος μπορεί να σταματήσει τον Μπόρις Τζόνσον | HuffPost Greece\n28/08/2019 19:25 EEST | Updated 29/08/2019 07:42 EEST\nΤα σενάρια της επόμενης κρίσιμης ημέρας για την Μεγάλη Βρετανία\nΟ πρωθυπουργός της Βρετανίας, Μπόρις Τζόνσον, ζήτησε από την βασίλισσα Ελισάβετ να αναστείλει τις εργασίες της Βουλής και αυτή με τη σειρά της έκανε δεκτό το αίτημά του, με τα νέα να προκαλούν νέο ισχυρό κύμα σοκ στην πολιτικό στερέωμα της χώρας.\nΟ ίδιος είπε πως είναι «απολύτως αναληθές» ότι η κυβέρνηση του προσπαθεί να συνθλίψει την προσπάθεια των βουλευτών να μπλοκάρουν ένα Brexit χωρίς συμφωνία στις 31 Οκτωβρίου.\nΟ Τραμπ αποθεώνει τον Τζόνσον για την αναστολή των εργασιών της Βουλής\nΙσχυρίζεται πως η αναστολή της λειτουργίας του κοινοβουλίου θα του επιτρέψει να δημιουργήσει μια νέα εγχώρια ατζέντα την οποία θα ανακοινώσει από το βήμα της Βουλής στις 14 Οκτωβρίου. Τι συμβαίνει, λοιπόν, και πώς θα λειτουργήσει αυτή η διαδικασία;\nΓιατί ο Τζόνσον ζήτησε από την Ελισάβετ την αναστολή της λειτουργίας του κοινοβουλίου\nΤο Ηνωμένο Βασίλειο έχει κοινοβουλευτική δημοκρατία με έναν μονάρχη που δεν έχει εκλεγεί από το λαό - τη βασίλισσα Ελισάβετ - και ο οποίος λειτουργεί ως αρχηγός του κράτους, αντί ενός εκλεγμένου προέδρου.\nΗ βασίλισσα, ωστόσο, δεν διαθέτει καμία πραγματική εξουσία και το καθήκον της είναι να ακολουθεί τις συμβουλές του Πρωθυπουργού της χώρας, με τον οποίον συναντάται συχνά.\nΠροκειμένου να αναστείλει τις εργασίες της Βουλής, ο Τζόνσον οφείλει να επισκεφθεί τη βασίλισσα και να τη συμβουλεύσει να το πράξει.\nΓιατί θέλει να αναστείλει τις εργασίες της Βουλής\nΟ Μπόρις Τζόνσον έχει δηλώσει πως από τη στιγμή που διαδέχθηκε την Τερέζα Μέι στην εξουσία, θέλει να θέσει μια νέα εγχώρια ατζέντα. Η κυβέρνηση, δηλαδή το κόμμα με την πλειοψηφία στη Βουλή, έχει τον έλεγχο των εργασιών στη Βουλή των Κοινοτήτων (House of Commons). Αυτό σημαίνει πως ελέγχει τι θα συζητείται και ποιος νόμος περνάει από τη Βουλή.\nΟ Τζόνσον σχεδιάζει να αναστείλει τις εργασίες της Βουλής από την εβδομάδα που ξεκινάει στις 9 Σεπτεμβρίου μέχρι και τις 14 Οκτωβρίου. Στις 14 Οκτωβρίου, η βασίλισσα θα πραγματοποιήσει τον καθιερωμένο ετήσιο λόγο της - ένας λόγος που είναι γραμμένος από την κυβέρνηση και ανακοινώνει στο Κοινοβούλιο την κυβερνητική ατζέντα, επί της οποίας οι βουλευτές μπορούν να ψηφίσουν.\nΟ Τζόνσον έχει πει πως θα είναι μια «τολμηρή και φιλόδοξη ατζέντα».\nΓιατί, όμως, οι βουλευτές είναι εξοργισμένοι;\nΕπειδή δεν πιστεύουν αυτά που λέει ο Τζόνσον και πιστεύουν πως ο λόγος που το κάνει αυτό είναι για γα αποφύγει τον εξονυχιστικό έλεγχο του σχεδίου του για το Brexit από τη Βουλή των Κοινοτήτων.\nΗ Μεγάλη Βρετανία ετοιμάζεται να εγκαταλείψει την ΕΕ στις 31 Οκτωβρίου και όπως έχουν τώρα τα πράγματα δεν υπάρχει συμφωνία μεταξύ των δύο πλευρών. Σύμφωνα με την ανάλυση της ίδιας της κυβέρνησης, ένα άτακτο Brexit (χωρίς συμφωνία) θα προκαλούσε διαδηλώσεις, ανεπάρκεια σε τρόφιμα και φάρμακα, «σκληρότερα» σύνορα με τη Βόρειο Ιρλανδία και γενικευμένο χάος στα βρετανικά λιμάνια.\nΟ Τζόνσον έχει απορρίψει το ενδεχόμενο να αναζητήσει μια παράταση της προθεσμίας για το Αρθρο 50, και δεν έχει αποκλείσει μια έξοδο χωρίς συμφωνία, εάν οι προσπάθειές του κατά τις διαπραγματεύσεις με τις Βρυξέλλες πέσουν στο κενό.\nBritish Prime Minister Boris Johnson reacts during a joint statement with French President Emmanuel Macron (not seen) before a meeting on Brexit at the Elysee Palace in Paris, France, August 22, 2019. REUTERS/Gonzalo Fuentes\nΟ ίδιος επιμένει πως επιθυμεί τη σύναψη συμφωνίας και ότι οι ηγέτες της Ευρώπης πρέπει να αποσύρουν το Βορειοϊρλανδικό backstop από το τραπέζι των συζητήσεων για να τα βρουν (σ.σ κάτι στο οποίο η Ιρλανδία λέει κατηγορηματικά «όχι») όμως οι Βρετανοί βουλευτές δεν τον εμπιστεύονται και θεωρούν πως ο Τζόνσον θα μπορούσε να βγάλει τη χώρα από την ΕΕ χωρίς συμφωνία. Για αυτό θέλουν να περάσουν νομοθεσία, η οποία θα υποχρεώνει τον Τζόνσον να αναζητήσει παράταση του Αρθρου 50.\nΟ εκπρόσωπος τω βουλευτών, Τζον Μπέρκοου, έχει χαρακτηρίσει την κίνηση του Βρετανού πρωθυπουργού «συνταγματικό αίσχος».\nΘα μπορούσε να αρνηθεί η βασίλισσα;\nΘα ήταν εξαιρετικά απίθανο η βασίλισσα να αρνηθεί καθώς τόσο η ίδια όσο και το Σώμα Εξουσίας παραδοσιακά ακολουθούν τις συμβουλές της εκάστοτε κυβέρνησης και δεν τις απορρίπτουν.\nΑν απέκλινε, η απόφασή της θα πυροδοτούσε μια μείζονα συνταγματική κρίση.\nΜπορούν να τον εμποδίσουν οι βουλευτές;\nΟι βουλευτές έχουν μια σειρά από επιλογές για να σταματήσουν την αναστολή των εργασιών της βουλής, όταν θα επιστρέψουν από τις διακοπές τους την επόμενη εβδομάδα.\nΜε την επιστροφή τους να είναι προγραμματισμένη την ερχόμενη Τρίτη, οι βουλευτές θα μπορούσαν να βάλουν στο τραπέζι ζήτημα άμεσης ψήφου εμπιστοσύνης για το Μπόρις Τζόνσον.\nΑν ο Τζόνσον χάσει, οι βουλευτές θα μπορούσαν να σχηματίσουν μια εναλλακτική κυβέρνηση και να βάλουν στη θέση του έναν νέο πρωθυπουργό. Ο Τζέρεμι Κόρμπιν έχει δηλώσει, ως επικεφαλής των Εργατικών - που είναι και το κόμμα της αξιωματικής αντιπολίτευσης - ότι θα προσπαθούσε να εξασφαλίσει την ψήφο εμπιστοσύνης του Κοινοβουλίου, όμως πολύ από τους Τόρις έχουν ξεκαθαρίσει ότι δεν πρόκειται να τον στηρίξουν.\nΕνωτικές φιγούρες όπως ο Χάριετ Χάρμαν των Εργατικών ή ο Κεν Κλαρκ των Τόρις, έχουν επίσης ακουστεί ως εναλλακτικές λύσεις. Εάν κάποιος από αυτούς κατάφερνε να κερδίσει την εμπιστοσύνη της Βουλής, η βασίλισσα θα ήταν εκ των πραγμάτων «υποχρεωμένη» να τον αποδεχθεί.\nΟι βουλευτές μπορούν, εξάλλου, να αναζητήσουν δικαστικό έλεγχο στην απόφαση του Τζόνσον για αναστολή των εργασιών της Βουλής, χρησιμοποιώντας δικαστές και δικαστήρια για την ανατροπή της και θα μπορούσαν να βασιστούν σε μια δικαστική εντολή που θα μπλόκαρε τη διαδρομή του Τζόνσον προς την βασίλισσα.\nΤην επίσπευση της ακρόασης από το δικαστήριο νομικής προσφυγής εναντίον της πρωτοβουλίας του Τζόνσον θα επιδιώξει ομάδα δικηγόρων που εκπροσωπεί την βουλευτή του Εθνικού Κόμματος Σκοτίας, Τζοάνα Τσέρι, την επικεφαλής των Φιλελεύθερων Δημοκρατών, Τζο Σουίνσον, και πάνω από 70 ακόμη βουλευτές, οι οποίοι κατέθεσαν κατεπείγον αίτημα στο Ανώτατο Δικαστήριο του Εδιμβούργου, ζητώντας την έκδοση προσωρινών ασφαλιστικών μέτρων κατά της αναστολής των εργασιών του κοινοβουλευτικού σώματος.\nΣυγκέντρωση υπογραφών κατά του σχεδίου Τζόνσον\nΣτο μεταξύ, οι βουλευτές που εναντιώνονται στο σχέδιο του Τζόνσον παροτρύνουν τους ψηφοφόρους να υπογράψουν μια αναφορά που απαιτεί να μην ανασταλεί η κοινοβουλευτική διαδικασία έως ότου το Brexit καθυστερήσει ή ακυρωθεί.\nΗ αναφορά αυτή έχει τεράστια απήχηση υπογραφές, συγκεντρώνοντας περισσότερες από 1.000 υπογραφές ανά λεπτό. Μέχρι τις 7 μ.μ. την Τετάρτη, η αναφορά αυτή είχε προσελκύσει περισσότερες από 505.000 υπογραφές.\nΤο ψήφισμα υπογραμμίζει, μεταξύ άλλων: «Το κοινοβούλιο δεν πρέπει να διαλυθεί εκτός εάν ή έως ότου παραταθεί επαρκώς η περίοδος του άρθρου 50 ή ακυρωθεί η πρόθεση του Ηνωμένου Βασιλείου να αποχωρήσει από την ΕΕ».\nΟι Φιλελεύθεροι Δημοκράτες και οι Εργατικοί, καθώς και το Κόμμα των Πράσινων μαζί με το Κόμμα Ισότητας των Γυναικών, είναι μεταξύ εκείνων που καλούν τους ανθρώπους να προσθέσουν τα ονόματά τους στο ψήφισμα.\nΣύμφωνα με τους κοινοβουλευτικούς κανόνες, η κυβέρνηση απαντά σε όλα τα ψηφίσματα που λαμβάνουν περισσότερες από 10.000 υπογραφές.\nΤο Κοινοβούλιο εξετάζει, επίσης, όλες τις αναφορές που λαμβάνουν περισσότερες από 100.000 υπογραφές για συζήτηση μεταξύ των βουλευτών.\nΤην ίδια ώρα, δημοσκόπηση του ινστιτούτου YouGov, που διεξήχθη σε δείγμα 5.734 Βρετανών για λογαριασμό των Times και δημοσιεύτηκε λίγα λεπτά μετά από την ανακοίνωση ότι η βασίλισσα Ελισάβετ εγκρίνει το σχέδιο Τζόνσον για αναστολή της λειτουργίας της βουλής, δείχνει ότι μόλις το 27% των Βρετανών τάσσεται υπέρ της αναστολής της λειτουργίας του κοινοβουλίου για έναν μήνα.\nΟι απαντήσεις των ερωτηθέντων στη σφυγμομέτρηση κινήθηκαν στις κομματικές γραμμές, με το 51% των υποστηρικτών του Brexit να στηρίζουν την απόφαση Τζόνσον. Μόλις το 9% των υποστηρικτών της παραμονής στην ΕΕ τάσσεται υπέρ της αναστολής των εργασιών του κοινοβουλίου.\nΣτο μεταξύ, μία σειρά από διαδηλώσεις πραγματοποιήθηκαν σε διάφορες πόλεις της Βρετανίας, μεταξύ άλλων στην πλατεία του κοινοβουλίου στο Λονδίνο, στο Μίλτον Κέινς, στο Λίβερπουλ, στο Μάντσεστερ, στο Μπέρμινχαμ, στο Κέιμπριτζ, στο Εδιμβούργο, στο Κάρντιφ, στο Μπρίστολ, στο Μπράιτον κ.α.\nΟι βουλευτές απουσιάζουν μέχρι τις 3 Σεπτεμβρίου αλλά ο Τζόνσον ενδεχομένως να δεχθεί έντονες πιέσεις ώστε να ζητήσει την επιστροφή τους νωρίτερα.\nΜοιάζει απίθανο να θέλει να κάνει κάτι τέτοιο αλλά οι βουλευτές των Τόρις βρίσκονται σε αμηχανία με τις τακτικές του Τζόνσον. Οι πιθανότητες να προκηρύξει πρόωρες εκλογές είναι αρκετά υψηλότερες τώρα, δεδομένου ότι οι αντιδρώντες Τόρις εμφανίζονται έτοιμοι να υποστηρίξουν τις προσπάθειες να εμποδίσουν τον Τζόνσον από την εφαρμογή ενός Brexit χωρίς συμφωνία.\nΤο πώς θα κυλήσουν οι επόμενες κρίσιμες ημέρες είναι δύσκολο να προβλεφθεί.\nΟι Βρετανοί βουλευτές που θέλουν να εμποδίσουν μια ενδεχόμενη αποχώρηση του Ηνωμένου Βασιλείου από την Ευρωπαϊκή Ένωση χωρίς μια συμφωνία (το λεγόμενο no-deal Brexit) θα πρέπει να αναλάβουν δράση την επόμενη εβδομάδα, εξήγησε από την πλευρά του ο πρώην υπουργός Οικονομικών Φίλιπ Χάμοντ.


Ο Γιάννης Παπαμιχαήλ είναι παιδί της αδελφής μου, του τα συγχωρώ όλα» ~ Boom24.gr */-->\nΟ Γιάννης Παπαμιχαήλ είναι παιδί της αδελφής μου, του τα συγχωρώ όλα»\n7:40:00 μ.μ. boom24.gr lifestyle No comments\nΌσα λέει ο Τάκης Βουγιουκλάκης για την Αλίκη Βουγιουκλάκη και τον Γιάννη Παπαμιχαήλ.\nΟ Τάκης Βουγιουκλάκης, σε συνέντευξή του στην εκπομπή Μεσημέρι με τον Γιώργο Λιάγκα, μίλησε στην Κατερίνα Πίπερη για πολλά. Ιδιαίτερη είναι η αναφορά του στον Γιάννη Παπαμιχαήλ.\n«Η Αλίκη Βουγιουκλάκη ήταν η αδελφή μου, ήταν το alter ego μου, ήταν το τελευταίο κορίτσι της οικογένειάς μας.\nΈχουν γραφτεί πάρα πολλές ανακρίβειες για την Αλίκη Βουγιουκλάκη. Λυπάμαι αυτούς που τις γράφουν, γιατί είναι άνθρωποι που θέλουν να σκανδαλολογήσουν.\nΜε τον Γιάννη Παπαμιχαήλ οι σχέσεις μας δεν είναι ούτε κακές ούτε καλές. Απλώς έχει επιλέξει την αποστασιοποίηση. Είναι παιδί της αδελφής μου, τον αγαπώ και του τα συγχωρώ όλα», αναφέρει ο Τάκης Βουγιουκλάκης.


Αύξηση καρκίνων λόγω παχυσαρκίας | Η ΚΑΘΗΜΕΡΙΝΗ\nΗ πρωτοφανής επιδημία παχυσαρκίας των τελευταίων ετών αναμένεται να προκαλέσει δραματική αύξηση των νέων κρουσμάτων καρκίνου, που στη Βρετανία υπολογίζεται ότι θα ξεπεράσει τις δώδεκα χιλιάδες νέες διαγνώσεις κατ’ έτος, μέχρι το 2010. Η παχυσαρκία, προειδοποιούν οι ειδικοί, διαδραματίζει κομβικό ρόλο στην εμφάνιση του 4% των καρκίνων. Ειδικότερα επηρεάζει την εμφάνιση κακοηθών νεοπλασμάτων στους μαστούς και τη μήτρα, αλλά οι ειδικοί πιστεύουν ότι συνδέεται και με πληθώρα άλλων μορφών, όπως ο καρκίνος των εντέρων και των νεφρών. Στις περισσότερες περιπτώσεις οι ορμόνες που απελευθερώνονται από τα κύτταρα λίπους ευθύνονται για την αύξηση των καρκινογενέσεων.\nΒρετανοί ογκολόγοι χρησιμοποίησαν τα πιο πρόσφατα στοιχεία που διαθέτουμε για την επιδημία παχυσαρκίας για να υπολογίσουν τον αριθμό των ανθρώπων που κινδυνεύουν να παρουσιάσουν καρκίνο εξαιτίας του αυξημένου σωματικού τους βάρους. Σύμφωνα με τα στοιχεία του βρετανικού υπουργείου Υγείας, στη Βρετανία το 2003 οι παχύσαρκοι ή υπέρβαροι άγγιζαν τα 24,2 εκατομμύρια, ενώ προβλέπεται ότι μέχρι το 2010 ο αριθμός τους θα αυξηθεί κατά 14%. Αυτό, λένε οι στατιστικολόγοι της οργάνωσης Cancer Research Uk, σημαίνει ότι ετησίως θα καταγράφονται 1.500 νέα κρούσματα καρκίνου που συνδέονται με το υπερβολικό σωματικό βάρος. Αλλωστε οι επιστήμονες πιστεύουν ότι τα υπερβολικό βάρος ευθύνεται για το 3,8% όλων των καρκίνων.\nΑξίζει να σημειωθεί ότι μετά τον καρκίνο η παχυσαρκία θεωρείται ο πιο σημαντικός παράγοντας καρκινογένεσης, που μπορεί όμως να προβλεφθεί και να εξαλειφθεί.\nΟ Τιμ Κέι, ειδικός σε θέματα καρκίνου και διατροφής, στην Cancer Research Uk, επισημαίνει ότι η αύξηση των καρκίνων του μαστού και της μήτρας που συνδέονται με το αυξημένο σωματικό βάρος οφείλονται, πέραν αμφιβολίας, στην αύξηση της παραγωγής οιστρογόνων στον λιπώδη ιστό. «Επί του παρόντος δεν γνωρίζουμε τους ακριβείς μηχανισμούς που συνδέουν τον καρκίνο με το βάρος αλλά θεωρούμε ότι τα νέα κρούσματα θα εξακολουθήσουν να αυξάνονται εφόσον δεν καταστεί εφικτή η επιτυχής αντιμετώπιση της επιδημίας παχυσαρκίας».